text:
από φοροτεχνικό. Συγκεκριμένα τα ποσά για τις επιχειρήσεις μειώνονται σε 100.000 ευρώ (από300.000 ευρώ σήμερα) και για τουςελεύθερους επαγγελματίες στα 50.000 ευρώ (από150.000ευρώ σήμερα). Τα νέα όρια θεωρούνταιιδιαίτερα χαμηλά καιοδηγούν στηνπόρτα του λογιστή εκατοντάδες χιλιάδες μικρομεσαίους.
 ΥΠΟΧΡΕΏςεις. Επισημαίνεται ότι οι λογιστές, βάσει του νόμου, είναι πλέον υπεύθυνοι για την ακρίβεια και την ειλικρίνεια των δηλώσεων που υποβάλλουν και αν διαπιστώνονται ανακριβή στοιχεία, εφόσον εμφανίζουν μεγάλη συχνότητα, κινδυνεύουν ακόμη και με την αφαίρεση της άδειας άσκησηςτου επαγγέλματός τους. Η πρόταση τηςτήρησης των βιβλίων - στοιχείων και της υπογραφής τηςδήλωσης είχε γίνει από τους ίδιους τους λογιστές στο πλαίσιο του διαλόγου που είχε πραγματοποιηθεί το 2010, πριν από την κατάρτιση του πρώτου φορολογικού νόμου.
 ΆΠΟςΥΜΦΟΡΗςη. Εκτιμάται ότι θα μειωθεί ο φόρτος των ελεγκτικών υπηρεσιών του υπουργείου που θα μπορούν να ασχοληθούν με την εξυπηρέτηση των φορολογουμένων και κυρίως με τις διασταυρώσεις για τον εντοπισμό τωνύποπτων ομάδων φοροδιαφυγής. Εντός τωνπροσεχών μάλιστα ημερών πρόκειταινα εκδοθεί άλλη μια απόφαση, με την οποία οι λογιστές θα υποχρεωθούν να υποβάλουν αναλυτική κατάσταση δαπανών ανά πελάτη μέσω του Διαδικτύου στη Γενική Γραμματεία Πληροφορικών Συστημάτων.
 Ποιες δαπάνες που δεν καλύπτουν τα ταμεία συμπεριλαμβάνονται στο αφορολόγητο των 12.000 €
 Τη δυνατότητα να αξιοποιήσουν ορισμένες δαπάνες που δεν καλύπτουν οι ασφαλιστικοί φορείς, για να κατοχυρώσουν το αφορολόγητο όριο των 12.000 ευρώ έχουν οι φορολογούμενοι.
 Σύμφωνα με σχετική εγκύκλιο του υπουργείου Οικονομικών οι ασφαλιστικοί φορείς, πέραν των δαπανών ιατρικής και νοσοκομειακής περίθαλψης, καλύπτουν και ένα μέρος του ποσού από άλλες δαπάνες των φορολογουμένων.
 Τέτοιες δαπάνες αποτελούν οι φαρμακευτικές, οι δαπάνες για την αγορά ορθοπεδικών ειδών (νάρθηκες, κηδεμόνες, υποδήματα κ.λπ.), αναλώσιμων νοσηλευτικών υλικών, αναπηρικών βοηθητικών οργάνων (πατερίτσες, αναπηρικά αμαξίδια, στρώματα κατάκλισης κ.λπ.), ειδικών μηχανημάτων (νεφελοποιητές, συσκευές αναρρόφησης, φιάλες οξυγόνου κ.λπ.), οι δαπάνες για έξοδα μετακίνησης και διαμονής των ασφαλισμένων, οι δαπάνες για βρεφονηπιακούς σταθμούς, τα έξοδα κηδείας κ.λπ. Το ακάλυπτο ποσό των συγκεκριμένων δαπανών δύναται να χρησιμοποιηθεί από τους φορολογουμένους για τη διαμόρφωση του αφορολόγητου ποσού των 12.000 ευρώ.
 Οδηγός για λιγότερα έξοδα
 Ορθολογική διαχείρισητων οικονομικών απαιτείη οικονομική κρίση. Ηέκρηξη των τιμών σε προϊόντα και υπηρεσίες οδηγεί σε επαναπροσδιορισμό του οικογενειακού προϋπολογισμού, ώστε να μπορέσουν τα νοικοκυριά να αντεπεξέλθουν στις αυξημένες ανάγκες τους με λιγότερα χρήματα. Ετσι, το κόστος γιαθέρμανση, ηλεκτρική ενέργεια αλλά και τρόφιμαμπορεί να καλυφθεί με λιγότερα χρήματα, αρκεί να προηγηθεί μία πιο προσεκτική έρευνα αγοράς.
 Η σωστή επιλογή προσφορών που «κρύβονται» καθημερινά στα ράφια των σούπερ μάρκετ μπορεί να μειώσει ακόμα και κατά 50% το ετήσιο κόστος αγοράς βασικών ειδών ενός νοικοκυριού. Και αυτό γιατί τα σούπερ μάρκετ μπορεί να προσφέρουν δωρεάν το έναστα δύο προϊόντα που αγοράζετε. Αν, μάλιστα,θέλει κάποιος σταθερά χαμηλότερες τιμές, η στροφή σε προϊόνταιδιωτικής ετικέτας εξασφαλίζει σημαντικά μειωμένο κόστος.
 ΟΙ ΛΟΓΑΡΙΑΣΜΟΙ ΤΗΣ ∆ΕΗ μπορούν να γίνουν φθηνότεροι από 10% έως 20% με τη χρήση του κοινωνικού τιμολογίου για όσους πληρούν τα εισοδηματικά κριτήρια, ενώ και η χρήση του νυχτερινού ρεύματος, το οποίο έχει μειωμένο κόστος για ορισμένες ώρες της ημέρας, περιορίζει το ύψος του τελικού λογαριασμού. Επιπλέον κέρδος φέρνει και η σωστή χρήση των ηλεκτρικών συσκευών.
 Η αύξηση της τιμής του πετρελαίου έχει εκτοξεύσει το μηνιαίο


text:
κόστος για θέρμανση. Η εναλλακτική χρήση φυσικού αεριού μπορεί να μειώσει τα έξοδα έως και 20%. Ενδεικτικά για ένα διαμέρισμα 100 τ.μ. το κόστος θέρμανσης με πετρέλαιο είναι 810 ευρώ, ενώ με φυσικό αέριο μόλις 660 ευρώ. Στην περίπτωση αυτή θα πρέπει να υπάρχει η εγκατάσταση φυσικού αέριου. Αν δεν υπάρχει, απαιτούνται κάποιες απλές κινήσεις στη χρήση του καλοριφέρ πετρελαίου, όπως η σωστή ρύθμιση του θερμοστάτη και η καλή συντήρηση του καυστήρα που μπορούν να φέρουν σημαντική οικονομία.
 Ομως και η τιμή της αμόλυβδης προβληματίζει. Σε αυτήν την περίπτωση, η επιλογή του αυτοκίνητου με βάση την κατανάλωσή τουμπορεί να αποτελέσει το πρώτο βήμα. Οσο για εκείνους που ήδη έχουν αυτοκίνητο, η οδήγηση με σταθερή ταχύτητα εξοικονομεί έως και 20% καύσιμο, ενώ και η καλήσυντήρηση του οχήματος μπορείνα συντελέσει σε αυτό.
 Εξοικονόμηση χρημάτων όμως μπορούν να επιτύχουν και οι δανειολήπτες. Η πιο συμφέρουσα κίνηση είναι η μείωση του επιτοκίου με επα ναδιαπραγμάτευση. Στην τραπεζική αγορά διατίθενται προγράμματα μεταφοράς οφειλών με επιτόκιο που κυμαίνεται στο 7%-8%. Το όφελος που προκύπτει είναι η σημαντικά μειωμένη δόση.Για παράδειγμα, για δάνειο 20.000 ευρώ (5 χρόνια, επιτόκιο 13%)η αρχική δόση είναι 455 ευρώ και μπορεί να γίνει με επιτόκιο 7%, 396 ευρώ. ∆ηλαδή, κέρδος 60 ευρώ τον μήνα ή 720 ευρώ κάθε χρόνο.
 ΣΗΜΑΝΤΙΚΗ ΟΙΚΟΝΟΜΙΑ θα επιτύχει ένας καταναλωτής αν οργανώσει νωρίς τις διακοπές του. Τα ταξιδιωτικά γραφεία δίνουν καλύτερες τιμές σε όσους αγοράζουν πακέτα καλοκαιρινών διακοπών από τον Μάιο ή τον Ιούνιο, ενώ και η χρήση του Ιντερνετ συμφέρει, αφού μπορεί κάποιος να βρει δωμάτια ξενοδοχείων σε τιμές από 10%έως και 15% φθηνότερα, αλλά και σημαντικά μειωμένες τιμές αεροπορικών εισιτηρίων για την Ελλάδα και το εξωτερικό.
 Εξαγορά έως πέντε ετών για γονείς
 Με τα ισχύοντα η εξαγορά του πλασματικού χρόνου για τη γέννηση παιδιών στον ιδιωτικό τομέα κοστίζει 165 ευρώ για κάθε μήνα αναγνώρισης. Για την αναγνώριση ενός έτους (ένα παιδί) θα καταβάλλονται 1.980 ευρώ (165x12 μήνες) και με έκπτωση 1.683 ευρώ, για το δεύτερο παιδί 5.940 ευρώ (165x36 μήνες) και με την έκπτωση 5.049 ευρώ και 9.900 ευρώ χωρίς έκπτωση και στα 8.415
 Πώς θα διασώζονται εταιρείες με τις νέες ρυθμίσεις
 Τη δυνατότητα διάσωσης και ρύθμισης χρεών μίας επιχείρησης, ακόμα και όταν δεν συναινούν όλοι οι πιστωτές, δίνει η προ-πτωχευτική διαδικασία εξυγίανσης των επιχειρήσεων, που παρουσίασε χθες ο υπουργός Περιφερειακής Ανάπτυξης, Μιχάλης Χρυσοχοΐδης, στο υπουργικό συμβούλιο, στο πλαίσιο της αναμόρφωσης του Πτωχευτικού Κώδικα. Πρόκειται για ρύθμιση που ουσιαστικά επαναφέρει σε ισχύ στοιχεία της καταργημένης διάταξης του άρθρου 44 του ν.1892/1990 σε συνδυασμό με τον Πτωχευτικό Κώδικα, εισάγοντας παράλληλα και νέες λύσεις. Στόχος της αναμόρφωσης, σύμφωνα με τον κ. Χρυσοχοΐδη, είναι να δοθεί μία πραγματική δεύτερη ευκαιρία στις επιχειρήσεις, που είναι μεν βιώσιμες, αλλά για οποιοδήποτε λόγο βρίσκονται σε οικονομική αδυναμία.
 Στο πλαίσιο αυτό, αντικαθίσταται το έκτο κεφάλαιο του ν.3588/2007 (Πτωχευτικός Κώδικας) και εισάγεται η προ-πτωχευτική διαδικασία εξυγίανσης πριν επέλθει η περίοδος πτώχευσης, η οποία πρακτικά σημαίνει αυτόματη απαξίωσή της επιχείρησης. Κυριότερα χαρακτηριστικά της νέας ρύθμισης:
 Δυνατότητα δέσμευσης των μη συναινούντων πιστωτών.
 Δίνεται, κατά το γαλλικό πρότυπο, η δυνατότητα να καταλήξουν οφειλέτης και δανειστές σε

type: other


text:
συμφωνία χωρίς επίσημη διαδικασία διαπραγματεύσεων, με εμπιστευτικές διαπραγματεύσεις.
 Σε περίπτωση επιλογής της διαδικασίας των επίσημων διαπραγματεύσεων δίνονται δύο δυνατότητες:
 Είτε, να συνάπτουν τη συμφωνία απ' ευθείας οι πιστωτές, είτε να
 Συγκαλείται συνέλευση πιστωτών, διαδικασία που αναμένεται ότι θα χρησιμοποιείται σε περιπτώσεις όπου οι πιστωτές είναι πολλοί και είναι δύσκολο να συντονιστούν διαφορετικά.
 Δίνεται διακριτική ευχέρεια στα μέρη με δυνατότητα χρήσης διαφόρων μέτρων, από τα πιο ήπια όπως π.χ. απλή παράταση του χρόνου αποπληρωμής των υποχρεώσεων ως τα πιο δραστικά (π.χ. κεφαλαιοποίηση χρεών ή και μεταβίβαση της επιχείρησης), ώστε να καλύπτονται όσο το δυνατόν περισσότερες περιτώσεις (άρθρο 106, παρ.1)
 Ως κριτήριο της διαδικασίας εξυγίανσης τίθεται να μην παραβλάπτεται η συλλογική ικανοποίηση των πιστωτών. Με τον τρόπο αυτό εναρμονίζονται με το σκοπό του Πτωχευτικού Κώδικα, όπως εξαγγέλλεται στο άρθρο 1, οι νέες διατάξεις.
 Για την αποφυγή άδικων αποτελεσμάτων το νομοσχέδιο προβλέπει ουσιατικά κριτήρια επικύρωσης της συμφωνίας. Ενδεικτικά, προβλέπεται ότι με βάση τη συμφωνία οι πιστωτές πρέπει να μην περιέχονται σε χειρότερη θέση από αυτήν στην οποία θα βρισκόντουσαν αν ο οφειλέτης πτώχευε. Επίσης, πρέπει να τηρείται η αρχή της ισότητας μεταξύ πιστωτών που βρίσκονται στην ίδια θέση.
 Διάσωση της επιχείρησης δεν σημαίνει και αυτόματη διάσωση του επιχειρηματία. Είναι ενδεχόμενο η διάσωση της επιχείρησης να συνεπάγεται την απώλεια ελέγχου από τον επιχειρηματία, όπως θα συμβεί σε περίπτωση μεταβίβασης της επιχείρησης ή κεφαλαιοποίησης χρεών
 Για την αποφυγή καταχρηστικής συμπεριφοράς απο τους μετόχους ή εταίρους του οφειλέτη το νομοσχέδιο επιτρέπει υπό προϋποθέσεις στο πτωχευτικό δικαστήριο να παρέμβει και να τους εξαναγκάσει να συμπράξουν στη διάσωση της επιχείρησης.
 Σύμφωνα με το ήδη υφιστάμενο άρθρο 98 του πτωχευτικού κώδικα οι διοικητές των κεφαλαιουχικών εταιρειών έχουν υποχρέωση να εργαστούν για την αποφυγή της πτώχευσής τους. Είναι προφανές ότι η υποχρέωση μπορεί να συνίσταται και στη σύμπραξη σε επιτυχή εξυγίανση, σε περίπτωση που είναι εφικτή. Επομένως σε περίπτωση αδικαιολόγητης άρνησης ή παράλειψης των διοικητών κεφαλαιουχικής εταιρείας να συνάψουν συμφωνία εξυγίανσης μπορεί να γεννάται ευθύνη τους για την αποζημίωση των πιστωτών, σύμφωνα με το άρθρο 98 παρ. 2 του Πτωχευτικού Κώδικα.
 α. Αγοράζοντας το σύνολο ενεργητικού
 Τρίτος αγοράζει το σύνολο του ενεργητικού της επιχείρησής της χωρίς να αναλάβει μέρος του παθητικού έναντι 5.000.000 ευρώ, τα οποία χρησιμοποιούνται για τη μερική ικανοποίηση των πιστωτών οι οποίοι συμφωνούν να διαγράψουν τα υπόλοιπα.
 β. Καταβάλλοντας μέρος των υποχρεώσεων
 Τρίτος αγοράζει το σύνολο του ενεργητικού της επιχείρησής της, αναδέχεται υποχρεώσεις 3.000.000 ευρώ και καταβάλλει τίμημα τοις μετρητοίς 3.000.000 ευρώ. Τα εναπομένοντα 4.000.000 ευρώ διαγράφονται.
 γ. Ποιο ποσό θα διαγραφεί
 Τρίτος αγοράζει το ενεργητικό ενός από τους δύο κλάδους της δραστηριότητάς της έναντι τιμήματος 4.000.000 ευρώ. Από τα εναπομένοντα 6.000.000 ευρώ, 1.000.000 ευρώ παραμένει ως χρέος του οφειλέτη, 3.000.000 ευρώ κεφαλαιοποιούνται και 2.000.000 ευρώ διαγράφονται.
 δ. Οταν οι πιστωτές συστήνουν Α.Ε.
 Οι πιστωτές της εισφέρουν σε ανώνυμη εταιρεία που συστήνεται για τον σκοπό αυτόν τις απαιτήσεις τους. Στη συνέχεια η νέα ανώνυμη εταιρεία αγοράζει έναντι 10.000.000 ευρώ το σύνολο του ενεργητικού της παλιάς. Το τίμημα συμψηφίζεται με τις απαιτήσεις που ανήκουν πλέον στη νέα εταιρεία. Ετσι η επιχείρηση περιέρχεται ελεύθερη χρεών σε εταιρεία που ανήκει


text:
στους πιστωτές.
 ε. Οταν νέα Α.Ε. αγοράζει κλάδο της παλιάς Α.Ε.
 Οι πιστωτές της εισφέρουν σε νέα ανώνυμη εταιρεία απαιτήσεις ύψους 5.000.000 ευρώ και η νέα εταιρεία αγοράζει τον έναν από τους δύο κλάδους της δραστηριότητας της παλαιάς ανώνυμης εταιρείας έναντι 5.000.000 ευρώ (με συμψηφισμό των απαιτήσεών της κατά της παλαιάς εταιρείας) και αναδέχεται επιπλέον υποχρεώσεις 2.000.000 ευρώ. Από τις εναπομένουσες υποχρεώσεις της παλαιάς ανώνυμης εταιρείας, 1.000.000 ευρώ ορίζεται ότι θα καταβληθεί σε δόσεις με βάση την αναμενόμενη κερδοφορία του εναπομένοντος κλάδου της, ενώ 2.000.000 ευρώ εξοφλούνται από αύξηση κεφαλαίου που καλύπτουν οι υφιστάμενοι μέτοχοι της παλαιάς εταιρείας και τρίτοι επενδυτές.
 Ο οδηγός της Εφορίας για να γλιτώσετε από πρόστιμα και ταλαιπωρία
 Λάθη είτε από απροσεξία είτε από άγνοια παρατηρούνται κάθε χρόνο στις φορολογικές δηλώσεις που υποβάλλονται από τα φυσικά πρόσωπα, με αποτέλεσμα οι φορολογούμενοι να αναγκάζονται να υποβάλουν στην εφορία συμπληρωματικές δηλώσεις ή ακόμη και να πληρώνουν πρόστιμα. Τα λάθη αυτά κατέγραψε το υπουργείο Οικονομικών και για την αποφυγή επανάληψής τους και διευκόλυνσης των φορολογούμενων εξέδωσε ειδικό φορολογικό οδηγό.
 Ο οδηγός της Εφορίας για να αποφύγετε τα λάθη στη φορολογική δήλωση 427.00 Kb
 Ο χάρτης της online κατανάλωσης στην Ελλάδα
 Η Ελληνική Στατιστική Αρχή δημοσίευσε την Πέμπτη τα στοιχεία για το ηλεκτρονικό εμπόριο στη χώρα μας, το πρώτο τρίμηνο του 2010, τα οποία σκιαγραφούν τα χαρακτηριστικά του μέσου Ελληνα καταναλωτή διαδικτυακών προϊόντων και υπηρεσιών, αλλά και άλλων που αγοράζονται μέσω internet.
 Από το σύνολο όσων χρησιμοποιούν το διαδίκτυο, μόλις 18,4% δηλώνει ότι αγόρασε online προϊόντα και υπηρεσίες, από 16,2% το ίδιο διάστημα του 2009.
 Δύο στους τρεις... ψηφιακούς καταναλωτές είναι άνδρες (65,2%), ενώ η συντριπτική πλειοψηφία του 77,4% δεν ξεπερνά σε ηλικία τα 45 (16-24: 21%, 25-34: 30,3%, 35-44: 26,1%).
 Επιβράδυνση παρουσίασε ο ρυθμός αύξησης, από 18,2% το διάστημα 2008-2009, σε 13,6% το αντίστοιχο διάστημα 2009-2010.,Στην επιφυλακτικότητα για την ασφάλεια των διαδικτυακών αγορών προστέθηκε σταδιακά και η ανησυχία για την οικονομική κρίση. Σε βάθος πενταετίας, ο μέσος ρυθμός αύξησης είναι 20,8%.
 Τρεις είναι οι πλέον δημοφιλείς κατηγορίες προϊόντων και υπηρεσιών που αναζητούν οι Ελληνες καταναλωτές μέσω οθόνης (σε παρένθεση το ποσοστό ως προς τον συνολικό αριθμό αγορών):
 28,5% συσκευές υψηλής τεχνολογίας (κάμερες, κινητά, τηλεοράσεις, hifi, κτλ)
 24,1% ηλεκτρονικοί υπολογιστές και περιφερειακά
 16,2% λογισμικό εκτός παιχνιδιών
 5,8% λογισμικό παιχνιδιών
 27,8% ταξιδιωτικές υπηρεσίες (εισιτήρια, ενοικιάσεις οχημάτων κτλ)
 23,3% ξενοδοχειακές υπηρεσίες κτλ.
 20,1% εισιτήρια για εκδηλώσεις
 Αλλα βασικά ενδιαφέροντα
 24,5% ένδυση και υπόδηση
 20,5% βιβλία, περιοδικά, εφημερίδες (κανονικά ή ψηφιακά)
 Ενδιαφέρον είναι το γεγονός ότι μόνο ένας στους τέσσερις (24%) που έχει τη δυνατότητα να αγοράσει κάποιο προϊόν ή υπηρεσία σε αποκλειστικά online μορφή, επιλέγει να μην πάρει στα χέρια του κάποια «χειροπιαστή» εκδοχή του, όπως π.χ. με το «κατέβασμα» ενός παιχνιδιού απευθείας από το διαδικτυο.
 ΟΑΕΔ: Διπλασιασμός του επιδόματος πρακτικής άσκησης και μέτρα βελτίωσης της εκπαίδευσης
 Στη δημιουργία Γραφείων Διασύνδεσης στις σχολές μαθητείας (ΕΠΑ.Σ), που αναμένεται ότι θα ενισχύσουν περαιτέρω τη συνεργασία του ΟΑΕΔ με τον κόσμο των επιχειρήσεων, στην αναμόρφωση και τον εκσυγχρονισμό των ειδικοτήτων της Μαθητείας, με στόχο την τοποθέτηση μεγαλύτερου αριθμού αποφοίτων των σχολών σε θέσεις απασχόλησης καθώς


text:
και στην επιτάχυνση της εισαγωγής των νέων τεχνολογιών στη λειτουργία των υφιστάμενων εργαστηρίων των σχολών προχωρά στο άμεσο μέλλον ο ΟΑΕΔ, προκειμένου να βελτιώσει το επίπεδο της εκπαίδευσης που παρέχει ο Οργανισμός.
 Ήδη από τις αρχές του 2011 η διοίκηση του ΟΑΕΔ προχώρησε στο διπλασιασμό του ημερήσιου επιδόματος προς τις επιχειρήσεις για την πρακτική άσκηση των μαθητών επαγγελματικών σχολών του ΟΑΕΔ (ΕΠΑ.Σ - Μαθητείας), από 6 σε 12 ευρώ και τον καθορισμό της αμοιβής των ασκούμενων μαθητών στο 70% του κατώτατου μισθού της Εθνικής Γενικής Συλλογικής Σύμβασης Εργασίας.
 Η αμοιβή των πρωτοετών ασκούμενων μαθητών (70% του κατώτατου μισθού της Εθνικής Γενικής Συλλογικής Σύμβασης Εργασίας) ισχύει και για τα τέσσερα εξάμηνα πρακτικής άσκησης. Μέχρι σήμερα οι μαθητές αμείβονταν με το 50% του κατώτατου μισθού το α ́ εξάμηνο, με 60% το β ́ εξάμηνο, με 80% το γ ́ και με 100% το τελευταίο εξάμηνο.
 Οι συνεχείς αλλαγές στο ύψος της αμοιβής των εκπαιδευόμενων αύξαναν τη γραφειοκρατία για τους εργοδότες και δημιουργούσαν προστριβές ειδικά κατά το τελευταίο εξάμηνο. Η νέα ρύθμιση που προώθησε η Διοίκηση του ΟΑΕΔ απλοποιεί τη σχετική διαδικασία και καθιστά εκ των προτέρων γνωστές τις υποχρεώσεις των δυο μερών.
 Ταυτοχρόνως, η αύξηση του ποσού της επιδότησης των επιχειρήσεων από 6 σε 12 ευρώ ανά ημέρα πρακτικής άσκησης αναμένεται να προσελκύσει το ενδιαφέρον περισσότερων επιχειρήσεων για πρακτική άσκηση και να ενισχύσει το θεσμό της Μαθητείας. Θα πρέπει να σημειωθεί ότι το ποσό της επιδότησης παρέμενε αμετάβλητο την τελευταία δεκαετία.
 Ο ΟΑΕΔ είναι ο μοναδικός δημόσιος φορέας, ο οποίος εφαρμόζει στη χώρα μας το κεντροευρωπαϊκό σύστημα της Μαθητείας που συνδυάζει την επαγγελματική εκπαίδευση στην τάξη με την πρακτική άσκηση σε επιχειρήσεις. Όσοι φοιτούν στις 52 ΕΠΑ.Σ - Μαθητείας του ΟΑΕΔ αποκτούν επαγγελματική εμπειρία σε πραγματικές συνθήκες εργασίας ασκούμενοι σε επιχειρήσεις όλων των κλάδων της εθνικής οικονομίας . Στις ΕΠΑ.Σ-Μαθητείας φοιτούν κάθε χρόνο 12.000 έως 14.000 μαθητές, ηλικίας 16-23 ετών, που είναι απόφοιτοι της Α ́ τάξης Λυκείου. Η φοίτηση διαρκεί δύο σχολικά έτη (τέσσερα εξάμηνα) στη διάρκεια των οποίων ασκούνται έξι ώρες την ημέρα. Έρευνες που έχουν πραγματοποιηθεί καταδεικνύουν ότι το σύστημα Μαθητείας παρουσιάζει θεαματικά αποτελέσματα όσον αφορά την ένταξη των αποφοίτων στην αγορά εργασίας. Το ποσοστό των ασκούμενων μαθητών που απασχολείται μετά το πέρας των σπουδών ανέρχεται στο 70%, ενώ σε ορισμένες ειδικότητες αγγίζει το 90% του συνολικού αριθμού των μαθητών.
 Η πρακτική άσκηση των μαθητών στις ΕΠΑ.Σ Μαθητείας συγχρηματοδοτείται από το Επιχειρησιακό Πρόγραμμα «Εκπαίδευση και Δια Βίου Μάθηση».
 Εκτός από τις σχολές μαθητείας, ο ΟΑΕΔ, δραστηριοποιείται και στον τομέα της αρχικής επαγγελματικής κατάρτισης. Σήμερα λειτουργούν πανελλαδικά 31 ΙΕΚ μεταλυκειακού επιπέδου στα οποία φοιτούν 2.600 σπουδαστές, σε 28 σύγχρονες ειδικότητες.
 Οι σπουδαστές των ΙΕΚ αποκτούν γνώσεις και δεξιότητες που βελτιώνουν τα επαγγελματικά τους προσόντα και ενισχύουν την απασχολησιμότητά τους στις διαρκώς μεταβαλλόμενες συνθήκες της αγοράς εργασίας.
 Ο σχεδιασμός για την Αρχική Επαγγελματική Κατάρτιση στο άμεσο μέλλον περιλαμβάνει :
 Την εισαγωγή του συστήματος Μαθητείας στα ΙΕΚ
 Την ενίσχυση της συμπληρωματικότητας των δράσεων της αρχικής επαγγελματικής εκπαίδευσης και κατάρτισης εν όψει του νέου θεσμικού πλαισίου για την δευτεροβάθμια τεχνική εκπαίδευση που


text:
επεξεργάζεται το Υπουργείο Παιδείας.
 ΦΠΑ Οδηγίες για τη σωστή συμπλήρωση της εκκαθαριστ...
 ΥΠΑΑ: Φοροαπαλλαγές 3,2 δισ. ευρώ, ενισχύσεις 1,2 ...
 e-Τειρεσίας για χρέη στο ∆ημόσιοΗλεκτρονικό φακέλ...
 Εκπτώσεις ΟΑΕΕ για προείσπραξη εισφορών Σημαντικέ...
 Ποιες ρυθμίσεις ανοίγουν το δρόμο της σύνταξης για...
 Στέλνουν σε λογιστές 700.000 μικρομεσαίους, επαγγε...
 Οδηγός για λιγότερα έξοδαΟρθολογική διαχείρισητων...
 Εξαγορά έως πέντε ετών για γονείςΕπεκτείνεται (μετ...
 Πώς θα διασώζονται εταιρείες με τις νέες ρυθμίσεις...
 Ο οδηγός της Εφορίας για να γλιτώσετε από πρόστιμα...
 Ο χάρτης της online κατανάλωσης στην ΕλλάδαΗ Ελλην...
 ΟΑΕΔ: Διπλασιασμός του επιδόματος πρακτικής άσκηση...


text:
Νέα επιστολή του Κ. Μάρκου προς τον Διοικητή του ΟΑΕΔ για τις εργατικές κατοικίες στον Άγιο Νεκτάριο - LOUTRAKI ODUSSEAS BLOG
 Home ΠΕΛΟΠΟΝΝΗΣΟΣ ΠΟΛΙΤΙΚΑ Νέα επιστολή του Κ. Μάρκου προς τον Διοικητή του ΟΑΕΔ για τις εργατικές κατοικίες στον Άγιο Νεκτάριο
 Νέα επιστολή του Κ. Μάρκου προς τον Διοικητή του ΟΑΕΔ για τις εργατικές κατοικίες στον Άγιο Νεκτάριο
 Loutraki odusseas blog Δεκεμβρίου 11, 2019 ΠΕΛΟΠΟΝΝΗΣΟΣ, ΠΟΛΙΤΙΚΑ,
 Όπως γνωρίζετε, την 29.11.2019, ο Βουλευτής ΣΥΡΙΖΑ Αχαΐας Κώστας Μάρκου απέστειλε επιστολή στον Πρόεδρο και Διοικητή του ΟΑΕΔ κ. Σπύρο Πρωτοψάλτη αναφορικά με το θέμα των Εργατικών Κατοικιών στον Άγιο Νεκτάριο.
 Συνημμένα θα βρείτε την με αρ. πρωτ. 1024/10.12.2019 επιστολή - απάντηση του Πρόεδρου και Διοικητή του ΟΑΕΔ κ. Σπύρο Πρωτοψάλτη προς τον Βουλευτή ΣΥΡΙΖΑ Αχαΐας Κώστα Μάρκου, καθώς επίσης και την με ίδια ημερομηνία επιστολή - ανταπάντηση του Κώστα Μάρκου.
 Ο κ. Πρωτοψάλτης εμμένει στη θέση που εξέφρασε και στο πρόσφατο παρελθόν, επικαλούμενος τη Νομική Υπηρεσία του ΟΑΕΔ και ισχυριζόμενος ότι σύμφωνα με τη διάταξη του άρθρου 34 [παρ. 6. περ. β’ υποπερ. αα], την οποία ο κ. Πρωτοψάλτης χαρακτηρίζει ως ειδική που υπερισχύει της γενικής διάταξης του άρθρου 35, ο ΟΑΕΔ νομιμοποιείται να δαπανήσει πόρους κληρονομημένους από τον τ. ΟΕΚ ή και άλλους διαθέσιμους πόρους
 Τρίτον, υπενθυμίζει στον κ. Πρόεδρο του ΟΑΕΔ ότι στην προηγούμενη επιστολή του αναφέρθηκε και σε δυο ακόμα διατάξεις, σύμφωνα με τις οποίες ο ΟΑΕΔ έχει τη δυνατότητα και την πρόσβαση σε χρηματοδοτικά εργαλεία για την επίλυση του προβλήματος. Τα άρθρα αυτά "εξαφανίστηκαν" από την απάντηση του κ. Προέδρου!
 Η νέα επιστολή του Κ. Μάρκου by loutrakiodusseasblog on Scribd
 Η απάντηση του διοκητή του ... by loutrakiodusseasblog on Scribd
 Posted by Loutraki odusseas blog on Δεκεμβρίου 11, 2019


text:
ΣΥΝΔΙΚΑΤΟ ΟΙΚΟΔΟΜΩΝ ΦΘΙΩΤΙΔΑΣ: ΠΑΜΕ
 Articles by "ΠΑΜΕ"
 Συγκέντρωση έξω από τα γραφεία της ΓΣΕΕ μελών ΔΣ Εργατικών Κέντρων, Ομοσπονδιών και Συνδικάτων (ΦΩΤΟ)
 12:43 ΠΑΜΕ
 Απαιτώντας να σταματήσει η υπονόμευση των αγώνων, να σταματήσει η προσπάθεια νοθείας των συσχετισμών στο συνδικαλιστικό κίνημα και να πεταχτούν έξω από τα σωματεία οι εργοδότες, μέλη διοικήσεων πολλών Εργατικών Κέντρων, Ομοσπονδιών και Συνδικάτων, βρίσκονται έξω από τα γραφεία της ΓΣΕΕ προκειμένου να πάρουν μέρος στη σημερινή συνεδρίαση της διοίκησης της Συνομοσπονδίας. Στο πλαίσιο της συγκέντρωσης αυτής η οποία γίνεται μετά από κάλεσμα της ΕΓ του ΠΑΜΕ, η πρόσοψη του κτιρίου της ΓΣΕΕ έχει «στολιστεί» από ένα μεγάλο πανό που αναγράφει, «Απαιτούμε κατάργηση του νόμου Αχτσιόγλου - Βρούτση. Αυξήσεις σε μισθούς - συντάξεις - ΣΣΕ. Κανείς κάτω από 751 ευρώ. Απεργία στις 14 Νοέμβρη».
 Παράλληλα συνθήματα δονούν την ατμόσφαιρα, όπως μεταξύ άλλων, «ΣΕΒ και ΓΣΕΕ επέγραψαν μαζί. Φτηνή των εργατών να είναι η τιμή». «Καμία ανοχή στην ανάπτυξή τους, Οργάνωση κι’ αγώνας για την ανατροπή τους». «Με απάτες, νοθεία και εκβιασμούς. Έτσι διαμορφώνετε τους συσχετισμούς». «Εμπρός να φύγουν απ ́ τα Συνδικάτα. Νόθοι, εργοδότες και τσιράκια». «Είστε εργοδότες και απεργοσπάστες. Στο ΣΕΒ και στην κυβέρνηση κάνετε τις πλάτες».
 Στο κάλεσμά της για ανοιχτή συνεδρίαση της διοίκησης της ΓΣΕΕ η ΕΓ του ΠΑΜΕ αναφέρει τα εξής:
 «Την ίδια ώρα που συνεδριάζει η διοίκηση της ΓΣΕΕ, 18 Εργατικά Κέντρα (όπως το ΕΚΑ, το μεγαλύτερο Εργατικό Κέντρο της χώρας), 12 Ομοσπονδίες και 212 Σωματεία του δημόσιου και ιδιωτικού τομέα έχουν πάρει μέχρι τώρα απόφαση για απεργία στις 14 Νοέμβρη, γιατί βρίσκεται σε εξέλιξη η εφαρμογή του άθλιου νόμου Βρούτση - Αχτσιόγλου. Η εργατική τάξη δεν μπορεί να ανεχθεί από την πλειοψηφία της ηγεσίας της ΓΣΕΕ την υπονόμευση και το μπλοκάρισμα των αγώνων, την προσπάθεια νοθείας που είναι σε εξέλιξη μπροστά στο Συνέδριο της ΓΣΕΕ το Μάρτη του 2019 σε τουριστικό θέρετρο στην Καλαμάτα. Δεν μπορούμε να ανεχθούμε τους εργοδότες μέσα στα Σωματεία και την ίδια τη ΓΣΕΕ».
 Παράλληλα, έξω από τη ΓΣΕΕ, η ΕΓ του ΠΑΜΕ, εκπροσωπώντας δεκάδες Εργατικά Κέντρα, Ομοσπονδίες και Συνδικάτα, παραχωρεί αυτήν την ώρα συνέντευξη Τύπου.
 Συνέντευξη τύπου Πέμπτη 1Νοέμβρη 2018
 Αγαπητοί Συνάδελφοι μέλη των ΔΣ των συνδικάτων που εκπροσωπείτε χιλιάδες εργαζόμενους
 Βρίσκεται σε εξέλιξη η εφαρμογή του άθλιου νόμου Βρούτση-Αχτσιόγλου. Νόμος δολοφόνος γιατί για τους εργαζόμενους σημαίνει:
 Ø κατάργηση ΣΣΕ, “ελεύθερων διαπραγματεύσεων”
 Ø καθήλωση μισθών με υπουργική απόφαση
 Ø μονιμοποίηση όλου του αντεργατικού πλαισίου
 Τα ίδια τα στοιχεία του ΕΦΚΑ αποκαλύπτουν τα παραμύθια της κυβέρνησης. Η πορεία των μισθών από το 2011 έως το 2017 είναι συνεχώς φθίνουσα, με έτος «ορόσημο» το 2012, οπότε με την ΠΥΣ 6/2012 καθιερώθηκε ο «υποκατώτερος» μισθός και επήλθε μείωση του κατώτερου μισθού κατά 32% και 22%.
 Συγκεκριμένα, τον Ιούνη του 2011 ο μέσος μεικτός μισθός της συνολικής απασχόλησης ήταν 1.230,5 ευρώ και τον Ιούνη του 2017 ήταν 905 ευρώ (μείωση 325,5 ευρώ ή 26,5%). Ειδικότερα, ο μέσος μισθός στις θέσεις πλήρους απασχόλησης μειώθηκε κατά 18,8% και ο μέσος μισθός στις θέσεις μερικής απασχόλησης μειώθηκε κατά 35%.
 Είναι ανάγκη να δυναμώσει η πάλη των εργαζομένων για αυξήσεις σε μισθούς, συντάξεις,


text:
κοινωνικές παροχές. Κανείς κάτω από 751 Ευρώ. Συλλογικές Συμβάσεις, κατάργηση των χαρατσιών, δημόσια δωρεάν υγεία – παιδεία, να σταματήσουν οι πλειστηριασμού και οι κατασχέσεις της λαϊκής περιουσίας. Σ’ αυτή την κατεύθυνση καταθέσαμε και σήμερα την πρόταση για πανελλαδική πανεργατική απεργία στις 14 Νοέμβρη που ήδη έχουν αποφασίσει 18 μεγάλα Εργατικά Κέντρα, μεταξύ των οποίων και το ΕΚΑ και το ΕΚΠ, 12 μεγάλες Ομοσπονδίες ιδιωτικού και δημόσιου τομέα, 212 από τα μεγαλύτερα Συνδικάτα δημόσιου και ιδιωτικού τομέα και κάθε μέρα προστίθενται κι άλλα. Θυμίζουμε εδώ τις κινητοποιήσεις μεγάλων κλάδων για τις ΣΣΕ, όπως των Οικοδόμων, των τροφίμων, του Φαρμάκου και άλλων κλάδων.
 Ζητάμε να παρθεί απόφαση, να οργανωθεί δυναμική διεκδίκηση. Φτάνει πια με την υπονόμευση του αγώνα των Συνδικάτων. Η πλειοψηφία της ηγεσίας των εργατοπατέρων του κυβερνητικού και εργοδοτικού συνδικαλισμού, δείτε τη στάση κράτησε: Στη ΓΣΕΕ έλεγαν δε συντρέχει λόγος για απεργία στην Εκτελεστική Επιτροπή που συνεδρίασε στις 10 Οκτώβρη και ξαναμπήκε το θέμα της αγωνιστικής απάντησης. Στο ΕΚΑ πίεζαν να μην παρθεί καμιά απόφαση. Την ίδια στάση κράτησαν και στην Ομοσπονδία Ιδιωτικών Υπαλλήλων. Ήθελαν να καταγραφεί η στάση τους για να πάρουν τα εύσημα από το υπουργείο. Στο ΕΚΑ και σε πολλά Συνδικάτα δεν τα κατάφεραν. Κύριοι της κυβέρνησης, όμως μην τους μαλώνετε. Έδειξαν μεγάλες ικανότητες και τώρα ξαναπροσπαθούν, σήμερα αυτό επιδιώκουν.
 Κράτησαν πιο κυβερνητική στάση και από τους κυβερνητικούς. Τα Συνδικάτα πήραν την υπόθεση στα χέρια τους. Αποφάσισαν απεργία από τα κάτω στις 14/11. Και τώρα έρχονται να την μπλοκάρουν, να την υπονομεύσουν αυτή την προσπάθεια, σε απευθείας συνεννόηση με το Υπ. Εργασίας, όπως ακριβώς έγινε και όταν η κυβέρνηση έφερε τον απεργοκτόνο νόμο που δεν έκαναν απολύτως τίποτα. Τους καταγγέλλουμε.
 Η πλειοψηφία των εργατοπατέρων επιδιώκουν να μπλοκάρουν κάθε αγωνιστική δράση, κάθε πρωτοβουλία που ξεδιπλώνετε από τα συνδικάτα, από χώρους δουλειάς. Γι’ αυτό και βάζουν εμπόδια στην απεργιακή απάντηση που εδώ και καιρό έχουν αποφασίσει δεκάδες Εργατικά Κέντρα και Ομοσπονδίες. Παράλληλα αρνούνται οποιαδήποτε χρηματοδότηση των οργανώσεων για να μπορούν να εκδώσουν υλικά για την προπαγάνδιση της απεργίας.
 Το ΠΑΜΕ απευθύνεται με εμπιστοσύνη στην εργατική τάξη και την καλεί να κρίνει τη στάση κάθε συνδικαλιστικής δύναμης απέναντι στο μεγάλο κεφάλαιο, τις κυβερνήσεις του.
 Δίνουμε σήμερα αυτήν την συνέντευξη τύπου εδώ έξω από τα γραφεία της ΓΣΕΕ. Το μόνο που απασχολεί τη σημερινή πλειοψηφία είναι το συνέδριό της, και όχι το πώς θα οργανωθεί η πάλη ενάντια στην επίθεση κυβέρνησης και επιχειρηματικών ομίλων που εντείνεται. Συνέδριο που έχει αποφασίσει να το κάνει, που νομίζετε;! Στην Καλαμάτα!!! Σε τουριστικό θέρετρο όπου για να μείνεις μια βραδιά πρέπει να πληρώσεις 200 ευρώ. Μακριά από την εργατική τάξη, μακριά από τα προβλήματα της, κρυφά και χωρίς ενοχλήσεις.
 Βλέπετε μέχρι σήμερα είχαμε τον ιατρικό τουρισμό τώρα έχουμε και τον εργατοπατερίστικο τουρισμό. Μεγάλη η χαρά των μεγαλοξενοδόχων.
 Τους πήρε ο πόνος και γιορτάζουν λέει τα 100 χρόνια από την ίδρυση της ΓΣΕΕ. Δεν έχουν ίχνος ντροπής πάνω τους. Η ΓΣΕΕ ιδρύθηκε στον Πειραιά. Θα μπορούσαν να το πραγματοποιήσουν εκεί. Θα τρίζουν τα κόκαλα των ιδρυτών της, των χιλιάδων αγωνιστών που μπήκαν μπροστά στον αγώνα και έφτασαν


text:
μέχρι και το θάνατο για να υπερασπιστούν τη ζωή της εργατικής τάξης. Τιμούν λένε το ΜΑΗ του 36 τους 200 της Καισαριανής. Αίσχος.
 Βρίσκεται σε εξέλιξη η διαμόρφωση των μηχανισμών με την πλήρη συμμετοχή της μεγαλοεργοδοσίας και εκτεταμένη νοθεία. Θέλουμε να επαναλάβουμε ότι πλέον σε υψηλές θέσεις της τριτοβάθμιας οργάνωσης βρίσκονται οι ίδιοι οι εργοδότες. Όπως συμβαίνει στη ΓΣΕΕ, όπου ο εκπρόσωπος τύπου είναι πρόεδρος και διευθύνων σύμβουλος ανώνυμης εταιρείας, που εκμεταλλεύεται εργαζόμενους, πραγματοποιεί αγοραπωλησίες κλπ.
 Όπως στο χρηματοπιστωτικό σύστημα όπου πρόεδρος Ομοσπονδίας του χώρου είναι αντιπρόεδρος τράπεζας. Ο Γραμματέας ταμίας του ΔΣ της τράπεζας. Εκλογές γίνονται με τα διευθυντικά στελέχη επιχειρήσεων να πρωτοστατούν στις Αρχαιρεσίες των συνδικάτων. Οι ίδιοι να εκλέγονται στα ΔΣ και αντιπρόσωποι στις δευτεροβάθμιες οργανώσεις και την ίδια τη ΓΣΕΕ.
 Η εργοδοσία και οι κυβερνήσεις της επιδιώκουν να δυναμώσει ο μηχανισμός αυτός για να μπορούν να ελέγχουν τα συνδικάτα. Να μπλοκάρουν τις αγωνιστικές διαθέσεις των εργαζομένων και κυρίως να επιβάλλουν τον προσανατολισμό της αγωνιστικής άπνοιας, της εργασιακής ειρήνης, του “κοινωνικού διαλόγου”, της λογικής της στήριξης των επιχειρηματιών, της ανταγωνιστικότητας, της στήριξης της βαρβαρότητας που ζει η εργατική τάξη. Όσοι σήμερα υποστηρίζουν ότι χωρίς αγώνα, διεκδίκηση, στα σαλόνια των υπουργείων και του ΣΕΒ θα λυθούν τα προβλήματα της εργατικής τάξης και όχι με την ενεργή συμμετοχή των εργαζομένων με τους συνδικαλιστές στους χώρους δουλειάς, είναι επικίνδυνοι.
 Για το ΠΑΜΕ και τα εκατοντάδες Εργατικά Κέντρα, τις Ομοσπονδίες και σωματεία η μάχη που θα δώσουμε για το συνέδριο της ΓΣΕΕ το Μάρτη του 2019 δεν είναι μάχη για τις καρέκλες, για τα προνόμια. Αυτά τα χαρίζουμε στην ΠΑΣΚΕ, τη ΔΑΚΕ, τις ομάδες του Βασιλόπουλου του ΣΥΡΙΖΑ και όποιον άλλον εκπροσωπεί. Είναι μάχη για τον προσανατολισμό και την ανασύνταξη του εργατικού κινήματος και αυτή η σημαντική μάχη αφορά ολόκληρη την εργατική τάξη, όλο το λαό.
 Για αυτό και καλούμε τους εργαζόμενους, όλους τους τίμιους συνδικαλιστές, όλα τα συνδικάτα που σέβονται και αγωνίζονται για να αντιμετωπίσει η εργατική τάξη την καθημερινή επίθεση, που θέλουν οι εργαζόμενοι να βγουν στο προσκήνιο, να μην ανεχτούν αυτήν την κατάσταση.
 Να μην ανεχτούν τη σιγή νεκροταφείου που θέλουν να επιβάλλουν οι δυνάμεις των εργατοπατέρων.
 Καλούμε τους εργαζόμενους από τους χώρους που εκλέγονται αυτοί οι εργατοπατέρες να τους απομονώσουν, να τους πετάξουν στο καλάθι των αχρήστων.
 Να αναρωτηθούν οι εργαζόμενοι για τη στάση της ηγεσίας της ΓΣΕΕ:
 · Πρόκειται για συνδικάτο που παλεύει, που υπερασπίζεται τους εργαζόμενους;
 · Μπορεί να στηριχτεί ο εργάτης;
 · Θα οργανώσει την πάλη της εργατικής τάξης;
 · Πρόκειται για συνδικάτο που βάζει μπροστά τις ανάγκες των εργαζομένων;
 · Πρόκειται για συνδικάτο όταν τα στελέχη του στηρίζουν τους υγιείς όπως λένε επιχειρηματίες;
 · Πρόκειται για συνδικάτο που ενώ είναι σε εξέλιξη η επίθεση της κυβέρνησης και των επιχειρηματικών ομίλων δεν παίρνει κανένα μέτρο για να απαντήσει, αντίθετα βάζει σοβαρά εμπόδια, παίρνοντας ουσιαστικά το μέρος της κυβέρνησης, δίνοντας της χώρο και χρόνο;
 · Πρόκειται για συνδικάτο όταν αρνήθηκε να υπερασπιστεί το δικαίωμα στην απεργία που χτυπήθηκε από την κυβέρνηση;
 · Πρόκειται για συνδικάτο όταν η κυβέρνηση κατέθεσε τροπολογία για την ιδιωτικοποίηση των συγκοινωνιών


text:
και τη στήριξε πλήρως; Άχνα δεν έβγαλε.
 · Πρόκειται για συνδικάτο όταν η ηγεσία της συναντιέται ξεχωριστά με την Λαγκάρντ και τους ομοίους της στην ΕΕ και παζαρεύει πίσω από κλειστές πόρτες τα δικαιώματα των εργαζομένων;
 · Πρόκειται για συνδικάτο που νοιάζεται για την οργάνωση της εργατικής τάξης όταν επιδιώκει να πετάξει έξω οργανώσεις ζωντανές που παλεύουν καθημερινά για τη μαζικοποίηση των συνδικάτων, για να σηκώσει κεφάλι, να διεκδικήσει τις δικές της ανάγκες;
 · Πρόκειται για συνδικάτο όταν ζητάει από το αστικό κράτος και την κυβέρνηση να χρησιμοποιήσει τους κατασταλτικούς μηχανισμούς για να πάρει μέτρα ενάντια στα συνδικάτα, που παλεύουν ενάντια στην αντιλαϊκή επίθεση;
 Και μιας και είναι τα 100χρονα της ΓΣΕΕ, να θυμίσουμε στους εργατοπατέρες της ΓΣΕΕ ότι η στάση τους αυτή έρχεται από τα παλιά. Στις 27 Μάρτη – 7 Απρίλη του 1926 στο 3ο συνέδριο της ΓΣΕΕ η κυβέρνηση Πάγκαλου επιχείρησε να πετάξει έξω όσους είχαν τη γραμμή της ταξικής πάλης. Συνέλαβε τους 110 από τους 278 και τους κράτησε μακριά από τον Πειραιά μέχρι που έληξαν οι εργασίες. Στο 4ο συνέδριο, 8-15 Μάη του 1928 διέγραψαν 300 σωματεία αποκλείοντας 213 αντιπροσώπους και μεγάλες ομοσπονδίες.
 Τις δεκαετίες ‘60 και ‘70 οι Μακρίδες, οι Θεόδωροι είχαν κάτσει στο σβέρκο της εργατικής τάξης. Απ’ ότι φαίνεται τους μελέτησαν καλά και τους αντιγράφουν σε όλα!
 Δίνουμε σήμα προς της ΓΣΕΕ ότι δεν πρόκειται να γίνει συζήτηση, να ξεκινήσει συνέδριο χωρίς τις ζωντανές δυνάμεις, που κάθε μέρα δίνουν μάχες, διαβαίνουν τον δύσκολο δρόμο της ταξικής πάλης. Είναι γελασμένοι όσοι έχουν στρογγυλοκαθίσει εδώ στη ΓΣΕΕ ότι η εργατική τάξη και το κίνημά της θα μπει στο περιθώριο.
 Αθήνα 1 Νοέμβρη 2018
 ΣΥΝΕΝΤΕΥΞΗ ΤΥΠΟΥ ΤΗΣ ΕΓ ΤΟΥ ΠΑΜΕ ΟΑΕΔ: Πολύμορφος μηχανισμός ενίσχυσης των εργοδοτών με τα λεφτά των εργαζομένων - Οι διεκδικήσεις για την προστασία των ανέργων (VIDEO)
 23:34 ΒΙΝΤΕΟ , ΠΑΜΕ
 Στο πλαίσιο της συνέντευξης Τύπου του ΠΑΜΕ, σήμερα στη Θεσσαλονίκη με αφορμή το συλλαλητήριο στη ΔΕΘ, το Σάββατο 8 Σεπτέμβρη, παρουσιάστηκαν οι διεκδικήσεις για την προστασία των ανέργων και το ρόλο του ΟΑΕΔ.
 Η εισήγηση έγινε από τον Θανάση Γκώγκο μέλος της ΕΓ του ΠΑΜΕ και έχει ως εξής:
 «Φίλες και φίλοι, εργαζόμενοι, άνεργοι,
 Η ανεργία παρά τους πανηγυρισμούς της κυβέρνησης παραμένει σε υψηλά επίπεδα. Οι άνεργοι είναι ουσιαστικά απροστάτευτοι καθώς το ύψος του επιδόματος και η διάρκειά του δεν καλύπτει τις ανάγκες αξιοπρεπούς διαβίωσης του άνεργου και της οικογένειάς του, τα δε προγράμματα και παροχές του ΟΑΕΔ βρίσκονται μακριά από τις ανάγκες των ανέργων και των εργαζομένων.
 Σύμφωνα με επίσημα και τα πλέον πρόσφατα στοιχεία του ΟΑΕΔ, οι άνεργοι, ανήλθαν τον Ιούλη στα 959.438 άτομα. Το στοιχείο αυτό δείχνει αύξηση ανέργων κατά 36.185, αν γίνει σύγκριση με τον Ιούνη και επίσης, αύξηση κατά 31.134, αν η σύγκριση γίνει με τον Ιούλη του 2017. Σε κάθε περίπτωση διαπιστώνεται αύξηση ανέργων, γεγονός ιδιαίτερα ανησυχητικό, μιας και βρισκόμαστε ακόμα με ενεργά δεκάδες προγράμματα και την εποχική εργασία στον κλάδο Τουρισμού σε πλήρη έκταση, με το σύνολο των εργαζομένων στον κλάδο να παρουσιάζεται ακόμα ως εργαζόμενοι.
 Σε κάθε περίπτωση, τα στοιχεία του ΟΑΕΔ προβληματίζουν


text:
και από τη διάσταση της μακροχρόνιας ανεργίας, που συνεχίζει να διατηρείται σε πολύ υψηλά επίπεδα. Ειδικότερα, οι μακροχρόνια άνεργοι κάλυψαν τον Ιούλη το 55% του συνόλου, αφού ανήλθαν στα 528.098 άτομα. Οι επιδοτούμενοι άνεργοι, είναι 109.434, δηλαδή το 11% περίπου των συνολικά ανέργων, με διάρκεια επιδότησης το ανώτερο 12 μήνες και με μέσο όρο επιδότησης τους 6 μήνες.
 Τα επιδόματα-ψίχουλα χορηγούνται σε ένα ελάχιστο ποσοστό των ανέργων. Τα "προγράμματα απασχόλησης" περιλαμβάνουν κακοπληρωμένες θέσεις εργασίας με ημερομηνία λήξης για τους "ωφελούμενους", προσφέροντας πάμφθηνη εργατική δύναμη και άλλα "κίνητρα" στις επιχειρήσεις, αλλά και αυξανόμενες "δεσμεύσεις" των εγγεγραμμένων ανέργων στα μητρώα του Οργανισμού. Είναι ταξικές επιλογές, είναι όψεις του "προσώπου" της αντιλαϊκής πολιτικής που αντιμετωπίζουν καθημερινά εκατοντάδες χιλιάδες άνεργοι.
 1) Αυξήθηκε το επίδομα ανεργίας;
 2) Αυξήθηκε ο χρόνος επιδότησης των ανέργων;
 3) Δυνάμωσε το πλέγμα προστασίας των άνεργων συνολικά με παροχές και επιδόματα;
 4) Αυξήθηκαν οι επιδοτούμενοι άνεργοι σε σχέση με το σύνολο των ανέργων;
 5) Δημιουργήθηκαν θέσεις σταθερής εργασίας από τα εκατοντάδες προγράμματα απασχόλησης των τελευταίων ετών;
 6) Βρήκαν περισσότεροι νέοι από τη μαθητεία σταθερή δουλειά μετά την πρακτική τους;
 7) Υπάρχει νέο κατασκευαστικό έργο;
 8) Αυξήθηκε σε δικαιούχους το πρόγραμμα Κοινωνικού Τουρισμού;
 9) Επανήλθαν οι κοινωνικές παροχές της πρώην κοινωνικής Εργατικής Εστίας;
 Αναφερόμαστε σε έναν Οργανισμό που αυτή τη στιγμή έχει αφήσει απλήρωτους για 4 μήνες τους εργαζόμενους στην Καθαριότητα, που εργάζονται στα κτίριά του με 4ωρη απασχόληση και μόλις για 8 μήνες, με μισθό 330 ευρώ. Να πληρωθούν εδώ και τώρα, να έχουν μόνιμη και σταθερή εργασία! Παρά τις όποιες νομικές ή άλλες διαφορές υπάρχουν με εργολάβους που για χρόνια τώρα μασουλάνε πάνω στις σάρκες και τις ανάγκες των εργαζομένων, δεν μπορεί να δικαιολογηθεί σε καμία περίπτωση η καθυστέρηση των δεδουλευμένων, όταν μάλιστα εργοδότης είναι το ίδιο το κράτος. Είναι ο ίδιος ο Οργανισμός που ενώ κάνει φιέστες με υφυπουργούς και στελέχη του για τη μαθητεία, διαλαλώντας την αναβαθμισμένη Τεχνική Εκπαίδευση, αφήνει τα παιδιά στις σχόλες απλήρωτα σταθερά πάνω από ένα τρίμηνο.
 Σύμφωνα με το φετινό προϋπολογισμό, από τα 2,993 δισ. ευρώ έσοδα, που προέρχονται κατά βάση από την εργασία και τις εισφορές των εργαζομένων, μόλις 986 εκατ. ευρώ, προβλέπεται να φτάσουν απευθείας στους ανέργους, δηλαδή περίπου το 33% των συνολικών εσόδων. Σε σύγκριση με 5 χρόνια πριν με το 2012, το αντίστοιχο κονδύλι έφτανε στα 1,737 δισ. ευρώ, παρά την αλματώδη αύξηση της ανεργίας εκείνα τα χρόνια. Κάθε χρόνο και με όλες τις κυβερνήσεις ως σήμερα, το συγκεκριμένο κονδύλι που αφορά την επιδότηση των ανέργων μειώνεται σταθερά.
 Την ίδια στιγμή, προϋπολογίζονται στα 450 εκατ. ευρώ, ενισχυμένα κατά 100 εκατ. ευρώ από τα 350 εκατ. της περσινής χρονιάς, οι λεγόμενες ενεργητικές μορφές απασχόλησης, δηλαδή τα γνωστά σε όλους «προγράμματα απασχόλησης», τα προγράμματα ολιγόμηνης εργασίας που στην ουσία ανακυκλώνουν την ανεργία και παράλληλα τονώνουν με ζεστό χρήμα τα κέρδη της εργοδοσίας, προσφέροντας τζάμπα εργαζόμενους.
 Μοχλός για την πληρέστερη προσαρμογή στις ανάγκες της μεγαλοεργοδοσίας είναι και ο "επανασχεδιασμός του επιχειρησιακού μοντέλου" του Οργανισμού. Το ζήτημα δεν είναι καινούργιο, καθώς πρόκειται για έργο που βρίσκεται σε εξέλιξη ήδη από το 2012. Υλοποιείται, μάλιστα,


text:
σε συνεργασία με την Ευρωπαϊκή Επιτροπή και τις Δημόσιες Υπηρεσίες Απασχόλησης της Βρετανίας, της Σουηδίας και της Γερμανίας.
 Στο πλαίσιο αυτό, ο ΟΑΕΔ έχει στόχο να γενικευτεί μέσα στο τρέχον έτος η εφαρμογή της μεθοδολογίας για την καταγραφή του προφίλ, την τμηματοποίηση και κατηγοριοποίηση των ανέργων (profiling), την οποία έχει ήδη εφαρμόσει πιλοτικά. Πρόκειται για μεθοδολογία που κατατάσσει τους ανέργους σε κατηγορίες με βάση τα ατομικά τους χαρακτηριστικά. Σε κάθε κατηγορία "θα αντιστοιχεί ένα συγκεκριμένο μενού υπηρεσιών", διαφοροποιημένο "ως προς το είδος και την ένταση των παρεχόμενων υπηρεσιών και ως προς τα προγράμματα ενεργητικών πολιτικών απασχόλησης".
 Ακόμα χειρότεροι είναι οι όροι που αντιμετωπίζουν οι χιλιάδες εποχικά εργαζόμενοι, αφού το χρονικό διάστημα της επιδότησης μπορεί να διαρκεί μόνο τρεις μήνες και πέντε μέρες κάθε έτος.
 Τις υποτυπώδεις παροχές συμπληρώνει πλέον το "καθηκοντολόγιο" των ανέργων, στο οποίο προβλέπεται η υποχρέωση του εγγεγραμμένου ανέργου να συναινεί σε "κατάλληλες θέσεις εργασίας", με την "καταλληλότητα" μιας θέσης εργασίας να συναρτάται με τη διάρκεια της ανεργίας:
 Προβλέπεται ακόμα πως ο εγγεγραμμένος άνεργος πρέπει να "αναζητά ενεργά εργασία", ενώ στο πλαίσιο αυτής της "ενεργής αναζήτησης" συμπεριλαμβάνεται η επαφή του ανέργου με "ιδιωτικό γραφείο ευρέσεως εργασίας".
 Πρόκειται για τα γραφεία που οι εργαζόμενοι και τα σωματεία αποκαλούν "σύγχρονα δουλεμπορικά", καθώς λειτουργούν ως μεσάζοντες και "νοικιάζουν" εργαζόμενους σε επιχειρήσεις, διαφημίζοντας τον "υψηλό βαθμό ευελιξίας" που παρέχουν στους πελάτες τους, μειώνοντας παράλληλα το "κόστος" τους. Οι εργαζόμενοι μέσω των "δουλεμπορικών" δουλεύουν κάτω από συνεχή αβεβαιότητα, άλλοτε μια μέρα το μήνα και άλλοτε επτά μέρες τη βδομάδα, με τα δικαιώματά τους να βρίσκονται στο στόχαστρο της εργοδοσίας και την ανεργία να τους περιμένει στη γωνία.
 Ο προσδιορισμός μιας σειράς "υποχρεώσεων" και "καθηκόντων" των ανέργων αποτελεί βήμα στην κατεύθυνση της εισαγωγής και επιβολής "ποινών", μέσα από τις οποίες ο ΟΑΕΔ θα αξιοποιείται συνολικότερα ως μηχανισμός περικοπής επιδομάτων και παροχών.
 Την ίδια στιγμή που οι παροχές προς τους ανέργους "ψαλιδίζονται" συνεχώς, ο ΟΑΕΔ λειτουργεί όλο και πιο έντονα ως μηχανισμός πολύμορφης ενίσχυσης των εργοδοτών.
 "Η μείωση της ανεργίας αποτελεί κομμάτι του ίδιου πολιτικού σχεδίου με την προστασία των εργασιακών δικαιωμάτων", ισχυριζόταν σε πρόσφατη συνέντευξή του ο υφυπουργός Εργασίας Νάσος Ηλιόπουλος, διαφημίζοντας "δέκα νέα προγράμματα για περισσότερους από 80.000 ανέργους" μέχρι το τέλος του έτους.
 Τα ίδια τα προγράμματα ωστόσο, από τα οποία άλλα ήδη "τρέχουν" και άλλα προαναγγέλλονται, σκιαγραφούν το εργασιακό τοπίο που περιλαμβάνεται στα σχέδια της κυβέρνησης: Οι χιλιάδες άνεργοι, που δουλεύουν προσωρινά μέσα από αυτά, αμείβονται με μισθούς-ψίχουλα, στα όρια του βασικού μισθού, μένουν συχνά απλήρωτοι, εκτίθενται σε επαγγελματικούς κινδύνους χωρίς μέτρα για την ασφάλεια και την προστασία της υγείας τους. Μετά από το ολιγόμηνο "διάλειμμα" της συμμετοχής στο πρόγραμμα, επιστρέφουν στις ουρές της ανεργίας, περιμένοντας να έρθει ξανά η σειρά τους, όταν το άθροισμα των μηνών της δικής τους ανεργίας ξεπεράσει το αντίστοιχο άθροισμα αυτών που στέκονται στην ίδια ουρά μαζί τους.
 Επιπλέον, οι προσωρινές και κακοπληρωμένες θέσεις εργασίας που ανακυκλώνουν και μοιράζουν την ανεργία συνοδεύονται από επιδοτήσεις, επιχορηγήσεις ασφαλιστικών εισφορών και άλλα "κίνητρα" στην εργοδοσία. Ένα χαρακτηριστικό παράδειγμα για το ζεστό χρήμα που λαμβάνουν μέσω επιδότησης οι εργοδότες είναι


text:
το τελευταίο πρόγραμμα που εγκρίθηκε στο προχθεσινό ΔΣ, που έχει επιδότηση μισθολογικού και μη μισθολογικού κόστους έως 800 ευρώ, δηλαδή το διπλάσιο και παραπάνω ποσό από το σημερινό επίδομα ανεργίας.
 Για τα προγράμματα "κοινωφελούς εργασίας"
 Με απόφαση της κυβέρνησης και τη στήριξη της ΚΕΔΕ θα συνεχίσουν να προστίθενται δεκάδες χιλιάδες άνεργοι στα οχτάμηνα προγράμματα της "κοινωφελούς εργασίας" που θα δουλέψουν σε δήμους και Περιφέρειες με πολύ χαμηλούς μισθούς, ανεξάρτητα από ειδικότητα, θέση και αντικείμενο εργασίας. Στις σχετικές προκηρύξεις των προγραμμάτων διασφαλίζεται ακόμη, ότι ο ΟΑΕΔ και οι επιβλέποντες φορείς "δεν υποχρεούνται να καταβάλουν οποιαδήποτε άλλη παροχή ή αμοιβή στους ωφελούμενους", όπως για παράδειγμα επιδόματα, και πως "δεν έχουν εφαρμογή οι διατάξεις της εργατικής νομοθεσίας, πέραν των ρητώς προβλεπομένων". Με αυτόν τον τρόπο στοχεύουν να καλύψουν τα τεράστια κενά που υπάρχουν στους δήμους λόγω της έλλειψης μόνιμου προσωπικού με ευέλικτες και κακοπληρωμένες μορφές εργασίας, χτυπώντας το δικαίωμα όχι μόνο στη μόνιμη και σταθερή δουλειά, αλλά και σε μια σειρά εργασιακά και ασφαλιστικά δικαιώματα.
 Για την "εργατική κατοικία"
 Παρά τα διάφορα προγράμματα οικονομικών ρυθμίσεων και των παραδόσεων οριστικών παραχωρητηρίων που πραγματοποιούνται με φιέστες ανά την Ελλάδα, που σημειωτέον δεν αφορούν το σύνολο των οικιστών και των δανειοληπτών που είχαν πρόσβαση στις διάφορες παροχές του πρώην ΟΕΚ, μια βασική πλευρά παραμένει σε πρώτο πλάνο και μάλιστα έχει επείγουσα σημασία:
 Από την κατάργηση των δύο Οργανισμών και την ενσωμάτωσή τους στον ΟΑΕΔ, κανένα νέο στεγαστικό πρόγραμμα δεν εκπονείται και δεν πραγματοποιείται, παρά το γεγονός πως οι κρατήσεις των εργαζομένων συνεχίζονται, έχοντας αποφέρει στο κράτος ένα συνολικό ποσό που ξεπερνά τα 1,2 δισ. ευρώ από το 2011 μέχρι σήμερα. Αυτά τα χρήματα ανήκουν στους εργαζόμενους και κανένας δεν έχει δικαίωμα να τα παρακρατεί και να μην τα επιστρέφει στους δικαιούχους τους μέσω νέων προγραμμάτων.
 Με τις πρόσφατες καταστροφές σε Ανατολική και Δυτική Αττική από πλημμύρες και φωτιές, είναι πλέον καθαρό στα μάτια όλων, πως η απόκτηση στέγης για την εργατική - λαϊκή οικογένεια δεν πρέπει και δεν μπορεί να είναι ατομική υπόθεση.
 Η ανάγκη του λαού για στέγη ποτέ δεν ήταν μέριμνα του κράτους. Ακόμα και ο ΟΕΚ, που είχε τέτοιο ρόλο, με ευθύνη όλων των κυβερνήσεων έχει απονεκρωθεί και ως οργανισμός και ως προς το αντικείμενο που είχε, δηλαδή τις κατασκευές εργατικών κατοικιών, επιδοτήσεις ενοικίου κ.ο.κ.
 Για τον "κοινωνικό τουρισμό" και τις παροχές της πρώην Εργατικής Εστίας
 Η δραματική μείωση του εισοδήματος των εργατικών - λαϊκών οικογενειών στα χρόνια της καπιταλιστικής κρίσης τις έχει οδηγήσει σε αδυναμία να ικανοποιήσουν στοιχειώδεις ανάγκες τους. Για τη συντριπτική πλειοψηφία των εργαζομένων η ανάγκη και το δικαίωμα έστω για λίγες μέρες διακοπών και ξεκούρασης το καλοκαίρι έχει γίνει "όνειρο θερινής νυκτός".
 Και ενώ υπάρχει η παραπάνω κατάσταση, η κυβέρνηση συνεχίζει να διαφημίζει την "κοινωνική πολιτική", μέσω του προγράμματος Κοινωνικού Τουρισμού.
 Ο Οργανισμός Εργατικής Εστίας που έχει ενταχθεί στον ΟΑΕΔ έδινε ως 2012 τη δυνατότητα σε εργατικές οικογένειες με επιδότηση να πηγαίνουν ορισμένες μέρες διακοπές. Από το 2012 ως σήμερα έχει συρρικνώσει στο ελάχιστο τα Προγράμματα Κοινωνικού Τουρισμού, έχουν σταματήσει τα ολιγοήμερα εκδρομικά προγράμματα για χιλιάδες εργαζόμενους και συνταξιούχους.


text:
Όσο αφορά τους συνταξιούχους έχει κοπεί η δυνατότητα να έχουν πρόσβαση στα Προγράμματα Κοινωνικού Τουρισμού του ΟΑΕΔ.
 Και όλα αυτά παρά το γεγονός ότι οι εργαζόμενοι συνεχίζουν να καταβάλουν σε αυτόν τις ασφαλιστικές τους εισφορές. Και αυτό μάλιστα σε αντιδιαστολή με τους εργοδότες, οι οποίοι το 2012 απαλλάχτηκαν από τη συγκεκριμένη εισφορά.
 Έτσι οι εργαζόμενοι μέσω των εισφορών από το μισθό τους θα καταβάλλουν φέτος το ποσό των 400 εκατομμυρίων ευρώ σε ΟΕΚ και ΟΕΕ, που πλέον υπάγονται στον ΟΑΕΔ και θα πάρουν πίσω παροχές μόνο 60 εκατ. ευρώ! Και αναφερόμαστε σε παροχές και δικαιώματα που δεν πρέπει να έχουν καν ανταποδοτικό χαρακτήρα.
 Παράλληλα έχουν περικοπεί εντελώς παροχές που υπήρχαν στον ΟΕΕ, όπως τα δελτία για αγορά βιβλίων, η επιδότηση για εισιτήρια σε θεατρικές παραστάσεις.
 Σε ορισμένες περιπτώσεις υπάρχει επιβάρυνση του δικαιούχου ακόμα και για το κόστος του πρωινού, ενώ σε κάθε περίπτωση το πρόγραμμα και το ύψος της επιδότησης δεν καλύπτουν τα έξοδα μετακίνησης, όπως και των γευμάτων που επιβαρύνουν εξ ολοκλήρου το δικαιούχο.
 Να σημειωθεί, μάλιστα, ότι στο πρόγραμμα δεν υπάρχει η πρόβλεψη για επιλαχόντες. Δηλαδή δεν δίνεται η δυνατότητα σε εργαζόμενους ή άνεργους, που έκαναν αίτηση αλλά αποκλείστηκαν λόγω "χαμηλής μοριοδότησης", να μπορούν να πάρουν κουπόνια με βάση τον αριθμό των δικαιούχων που τελικά δεν τα αξιοποίησαν. Επιβεβαιώνεται και με αυτόν τον τρόπο, ότι στόχος της κυβέρνησης είναι ακόμα και τέτοιοι οργανισμοί να μην εξαντλούν όλους τους πόρους που διαθέτουν για την κάλυψη των αναγκών για τις οποίες υποτίθεται έχουν συσταθεί, αλλά να παρουσιάζουν τεράστια πλεονάσματα.
 Το γενικό μοτίβο των παρεμβάσεων έκανε λόγο για "αναβάθμιση της Τεχνικής Εκπαίδευσης", για "βήματα προόδου στο μέτρο που μπορούμε". Ως στόχος του υπουργείου προβάλλεται "η επαγγελματική εκπαίδευση να καταστεί ελκυστική και, άρα, πραγματική επιλογή για όλους τους νέους".
 Την προσπάθεια του υπουργείου σιγοντάρουν επιμελητήρια, εργοδοτικές ενώσεις και άλλοι που συμμετέχουν σε συνέδρια και μαζώξεις που αφορούν το μέλλον της μαθητείας - κατάρτισης στην Ελλάδα. Στο ίδιο μήκος κύματος, βέβαια, συντονίζονται και διάφορα φιλοκυβερνητικά ΜΜΕ που διαφημίζουν τη δήθεν αναβάθμιση της μαθητείας - κατάρτισης από το υπουργείο.
 Παρ' όλες τις κορόνες περί δήθεν "αναβάθμισης" της μαθητείας - κατάρτισης, η πραγματικότητα που βιώνουν οι σπουδαστές και θα βιώσουν για ακόμη μια χρονιά είναι σχολές χωρίς υποδομές, εργαστήρια, καθηγητές και βιβλία. Για άλλη μια χρονιά, θα χρειαστεί να βάλουν το χέρι στην τσέπη για αναλώσιμα και άλλα.
 Η μαθητεία δεν είναι "ευκαιρία για εργασιακή εμπειρία", όπως θέλουν να την πλασάρουν το υπουργείο, τα επιτελεία των ενώσεων των βιομηχάνων και οι ιδιοκτήτες ιδιωτικών ΙΕΚ. Εμφανίζουν το καρότο και κρύβουν το μαστίγιο. Η μαθητεία είναι ευκαιρία για τους μεγαλοεπιχειρηματίες, που ουσιαστικά επιδοτούνται και εξασφαλίζουν πάμφθηνους, στην πράξη τζάμπα εργαζόμενους. Μόλις η μαθητεία (πόσο μάλλον η πρακτική άσκηση) τελειώσει, οι μαθητευόμενοι πηγαίνουν στα αζήτητα, αφού οι επιχειρήσεις παίρνουν τους επόμενους "ωφελούμενους", με τους ίδιους άσχημους όρους.
 Η κυβέρνηση και ο ΟΑΕΔ ισχυρίζονται, ότι η μαθητεία βάζει τάξη και καταργεί την απλήρωτη πρακτική.
 Η αθλιότητα του θεσμού της μαθητείας δεν αποτελεί λύση για κανένα σπουδαστή, μάλιστα πέρσι μόνο 7 από τις 52 ειδικότητες εντάσσονταν στη μαθητεία και σε


text:
αυτές άνοιξαν τελικά 217 θέσεις εργασίας. Για όλες τις υπόλοιπες τα πράγματα παρέμειναν ως είχαν. Δηλαδή οι σπουδαστές, προκειμένου να πάρουν τη βεβαίωση κατάρτισης (πτυχίο ΙΕΚ), ώστε να δώσουν για πιστοποίηση, πρέπει να ολοκληρώσουν 960 ώρες πρακτικής άσκησης σε κάποια εταιρεία, σε επάγγελμα συναφές με αυτό που σπουδάζουν. Για την πρακτική άσκηση δεν προβλέπεται κανένα εργασιακό και ασφαλιστικό δικαίωμα, παρά αυτό της ασφάλισης για ατύχημα στο χώρο εργασίας που καλύπτεται από το ΕΣΠΑ.
 Ακόμα, όμως, και για τις ειδικότητες σε ΙΕΚ και ΕΠΑΣ που είναι στη μαθητεία, προβάλλουν ως "πρόοδο" τη θεσμοθέτηση... υπο-υποκατώτατου μισθού για τη μαθητεία (330 ευρώ), φέρνοντάς το σε αντιδιαστολή με την προηγούμενη κατάσταση της τζάμπα πρακτικής.
 Εμφανίζουν τις θέσεις εργασίας στις πρώην ΔΕΚΟ, στα νοσοκομεία κλπ. σαν "δώρο" για τους σπουδαστές, ενώ στην πράξη καλύπτουν κενά του μόνιμου και αναγκαίου προσωπικού.
 Την ίδια στιγμή η απορροφητικότητα των βρεφονηπιακών σταθμών του ΟΑΕΔ βρίσκεται στα ίδια επίπεδα με τα προηγούμενα χρόνια. Παρόλο που απουσιάζει μια ενιαία πολιτική όσον αφορά τους βρεφονηπιακούς σταθμούς, καθώς αυτοί εμπλέκονται ανάμεσα σε αρκετούς φορείς, η αδυναμία να φτάσουν οι σχολές του ΟΑΕΔ στο μέγιστο του δυναμικού τους αυξάνει το πρόβλημα.
 Η αδυναμία οφείλεται σε έλλειψη εργαζόμενων, καθώς πολλοί από αυτούς που κάλυπταν χρόνια τις θέσεις εργασίας βρίσκονται εκεί είτε από προγράμματα είτε από πρακτική άσκηση (εκπαιδευτικό προσωπικό, καθαρίστριες, μάγειρες, φύλαξη κλπ).
 Κατάργηση όλων των ρυθμίσεων που προβλέπουν την αύξηση του ορίου απολύσεων, καθώς και τη μείωση των αποζημιώσεων (ν.3899/2010, ν.4093/2012).
 Πρακτική άσκηση, ενταγμένη στο πλαίσιο της εκπαιδευτικής διαδικασίας με κατοχυρωμένα δικαιώματα. Να σταματήσει το άθλιο καθεστώς της αξιοποίησης των σπουδαστών σε αντικείμενα που δεν σχετίζονται με την ειδικότητά τους.
 Άμεση καταβολή των δεδουλευμένων στο τέλος κάθε μήνα στους εργαζόμενους όλων των προγραμμάτων.
 Ανασύσταση των ΟΕΚ-ΟΕΕ με το σύνολο των αρμοδιοτήτων τους. Να ξεκινήσει και να ενισχυθεί το κατασκευαστικό πρόγραμμα, να ξεκινήσουν όλα τα προγράμματα που καταργήθηκαν, να διευρυνθούν τα προγράμματα Κοινωνικού Τουρισμού.
 Άμεση πρόσληψη εργαζομένων σε Διευθύνσεις του ΟΑΕΔ που είναι υποστελεχωμένες και έχουν ως συνέπεια την ταλαιπωρία χιλιάδων ανέργων».
 ΣΥΝΕΝΤΕΥΞΗ ΤΥΠΟΥ ΤΗΣ ΕΓ ΤΟΥ ΠΑΜΕ Ανυποχώρητος, ταξικός, μαζικός αγώνας κόντρα σε κυβέρνηση - κεφάλαιο - ΝΑΤΟ - ΕΕ για τις σύγχρονες ανάγκες των εργαζομένων (VIDEO)
 23:31 ΒΙΝΤΕΟ , ΠΑΜΕ
 Κάλεσμα στην εργατική τάξη και στα συνδικάτα να δώσουν μαζικά το «παρών» στο συλλαλητήριο του ΠΑΜΕ στη ΔΕΘ το Σάββατο στις 6 μ.μ. στην πλατεία Αριστοτέλους απηύθυνε στη διάρκεια σημερινής συνέντευξης Τύπου η ΕΓ του ΠΑΜΕ.
 Στην εισήγησή του ο Γ. Πέρρος, μέλος της ΕΓ του ΠΑΜΕ, κάλεσε σε μαζική συμμετοχή στο συλλαλητήριο του Σαββάτου και τόνισε ότι οι συνδικαλιστικές οργανώσεις πρέπει να είναι σε ετοιμότητα, να αντιμετωπίσουν νέες και παλιές προβοκάτσιες που στήνονται αυτές τις μέρες στη Θεσσαλονίκη. (Δείτε πάνω το βίντεο)
 «Σχέδια της πρεσβείας, της κυβέρνησης, φασιστοειδών, που από ίδιες ή διαφορετικές αφετηρίες έχουν στόχο να βάλουν εμπόδια στη συμμετοχή των εργαζομένων στις εργατικές διαδηλώσεις. Καλούμε τους εργαζομένους να μη φοβηθούν, να μην περάσει το κλίμα προβοκάτσιας και καταστολής που ωφελεί μόνο την κυβέρνηση, το κεφάλαιο, τα κόμματα και τις δυνάμεις που το στηρίζουν», σημείωσε χαρακτηριστικά.
 Κάλεσε τους εργαζόμενους «να μην


text:
ξεγελαστούν από το όργιο εκβιασμών και διλημμάτων, της ανέξοδης παροχολογίας που ήδη έχει ξεκινήσει, την προεκλογική τακτική της κυβέρνησης, τα ψέματα και τις αυταπάτες που στόχο έχουν να ξεχαστούν οι αντεργατικοί νόμοι και η αντιλαϊκή πολιτική που συνεχίζεται αδιάκοπα».
 Τόνισε ότι «κάθε εργάτης, κάθε λαϊκή οικογένεια έχει συμφέρον να παλέψει δίπλα στο ταξικό εργατικό κίνημα, δίπλα στα σωματεία, τα εργατικά κέντρα, τις ομοσπονδίες που συσπειρώνονται στο ΠΑΜΕ, σε κάθε χώρο δουλειάς, σε κάθε κλάδο, σε κάθε περιοχή» και κάλεσε σε ένταση του αγώνα απέναντι σε εργοδοσία - κυβέρνηση - ΕΕ, απέναντι σε νέα και παλιά μέτρα. (Διαβάστε όλη την εισήγηση παρακάτω)
 Παράλληλα παρουσιάστηκαν οι διεκδικήσεις για την προστασία των ανέργων και το ρόλο του ΟΑΕΔ, το διεκδικητικό πλαίσιο. Παρουσιάστηκε επίσης ένα λεύκωμα που αφορά απεργιακούς αγώνες και άλλες κινητοποιήσεις από την εκδήλωση της καπιταλιστικής κρίσης έως σήμερα (2009-2017) και η καινούργια ιστοσελίδα του ΠΑΜΕ.
 Παρεμβάσεις έγιναν από τον Ρίζο Μαρούδα (Δείτε βίντεο ΕΔΩ), μέλος της Πανελλαδικής Επιτροπής των Μπλόκων, την Ράνια Καπετανγιώργη (Δείτε βίντεο ΕΔΩ) από την ΠΑΣΕΒΕ, την Σοφία Χατζηαστερίου (Δείτε βίντεο ΕΔΩ) από την ΟΓΕ και τον Αλέξη Παπαδόπουλο (Δείτε βίντεο ΕΔΩ) από την ΕΓ του ΜΑΣ. Ξεχωριστή σημασία είχε η παρέμβαση της Β. Γαλάνη (Δείτε βίντεο ΕΔΩ), απλήρωτης και ανασφάλιστης εργαζόμενης στην καθαριότητα κτιρίων του ΟΑΕΔ που παρουσίασε τα αυξημένα προβλήματα λόγω της μη καταβολής των δεδουλευμένων.
 Τέλος απευθύνθηκε κάλεσμα μαζικής συμμετοχής στα συλλαλητήρια που διοργανώνονται στις 13 Σεπτέμβρη στην Αθήνα, αλλά και σε άλλες πόλεις.
 Σε όσους εργαζόμενους λένε «δεν πάει άλλο, δεν μπορεί να συνεχιστεί έτσι η ζωή μας, δεν μπορεί το μέλλον μας, το μέλλον της νεολαίας να είναι η φτώχεια, η εκμετάλλευση, οι πόλεμοι».
 Σε όσους θέλουν να συμπορευτούν με το ταξικό εργατικό κίνημα, με τις όποιες αντιρρήσεις τους. Σε όσους θέλουν να συμβάλουν στην οργάνωση της πάλης και δεν βολεύονται με τη σημερινή βάρβαρη κατάσταση, τη λογική «δεν γίνεται τίποτα, ο γέγονε, γέγονε», την απαισιοδοξία.
 Σε όσους συνειδητοποιούν από την πείρα τους ότι τίποτα καλό δεν έχει φέρει στη ζωή τους η εναλλαγή των κυβερνήσεων που υπηρετούν τους επιχειρηματικούς ομίλους, την ΕΕ και το ΝΑΤΟ.
 Σε όσους δεν συμφωνούν στη χώρα να σουλατσάρει το ΝΑΤΟ, καταλαβαίνοντας τα αποτελέσματα των επικίνδυνων σχεδιασμών των ιμπεριαλιστών.
 Σε όσους πιστεύουν ότι πρέπει να βάλουμε πλώρη για να βγάλουμε μπροστά τις δικές μας ανάγκες.
 Σε όσους βλέπουν ότι οι συνδικαλιστικές εργοδοτικές, κυβερνητικές ηγεσίες, όπως οι πλειοψηφίες της ΓΣΕΕ και της ΑΔΕΔΥ, δεν μπορούν και δεν θέλουν να διεκδικήσουν τις πραγματικές ανάγκες της εργατικής τάξης. Σε όσους θέλουν τα συνδικάτα να είναι μακριά από την εργοδοσία και τις κυβερνήσεις της. Να υπηρετούν τα συμφέροντα των εργαζομένων.
 Καλούμε τους εργαζόμενους να διαδηλώσουν μαζικά και μαχητικά στο συλλαλητήριο του Σαββάτου, τις συνδικαλιστικές οργανώσεις να είναι σε ετοιμότητα, να αντιμετωπίσουν νέες και παλιές προβοκάτσιες που στήνονται αυτές τις μέρες στη Θεσσαλονίκη. Σχέδια της πρεσβείας, της κυβέρνησης, φασιστοειδών, που από ίδιες ή διαφορετικές αφετηρίες έχουν στόχο να βάλουν εμπόδια στη συμμετοχή των εργαζομένων στις εργατικές διαδηλώσεις. Καλούμε τους εργαζομένους να μη φοβηθούν, να μην περάσει το κλίμα προβοκάτσιας και καταστολής που ωφελεί


text:
μόνο την κυβέρνηση, το κεφάλαιο, τα κόμματα και τις δυνάμεις που το στηρίζουν. Θέλουν τους εργαζόμενους να δέχονται μοιρολατρικά τη «σφαγή» τους, «παραμυθιασμένους» να περιμένουν λύσεις στα προβλήματά τους, κλεισμένους στα σπίτια τους, για να μπορούν όλοι αυτοί να υλοποιούν τα αντεργατικά τους σχέδια.
 Οι κατακτήσεις της εργατικής τάξης κερδήθηκαν με αγώνες ενάντια στο μεγάλο κεφάλαιο, τις κυβερνήσεις του, την ΕΕ.
 Με το σύνθημα «Μπροστά οι δικές μας ανάγκες» και όχι τα κέρδη των λίγων, καταθέτουμε το πλαίσιο των διεκδικήσεων που πρέπει να τοποθετήσουν σε πρώτο πλάνο οι εργαζόμενοι, οι συνδικαλιστικές οργανώσεις. Να μην ξεγελαστούν από το όργιο εκβιασμών και διλημμάτων, της ανέξοδης παροχολογίας που ήδη έχει ξεκινήσει, την προεκλογική τακτική της κυβέρνησης, τα ψέματα και τις αυταπάτες που στόχο έχουν να ξεχαστούν οι αντεργατικοί νόμοι και η αντιλαϊκή πολιτική που συνεχίζεται αδιάκοπα. Οι εργαζόμενοι, οι άνεργοι, οι συνταξιούχοι, οι αυτοαπασχολούμενοι, η μικρομεσαία αγροτιά, οι γυναίκες και οι νεολαία δεν πρέπει να ξεχάσουν αυτό που ζουν καθημερινά. Την καπιταλιστική βαρβαρότητα που γεννά προβλήματα για τον εργαζόμενο λαό, για να εξασφαλίζονται κέρδη για τους λίγους. Ο πλούτος που παράγει η εργατική τάξη βρίσκεται στα χέρια των καπιταλιστών, έχουν την εξουσία στην οικονομία και αυτό αποτελεί εμπόδιο για την ικανοποίηση των δικών μας αναγκών.
 Κάθε εργάτης, κάθε λαϊκή οικογένεια έχει συμφέρον να παλέψει δίπλα στο ταξικό εργατικό κίνημα, δίπλα στα σωματεία, στα εργατικά κέντρα, στις ομοσπονδίες που συσπειρώνονται στο ΠΑΜΕ, σε κάθε χώρο δουλειάς, σε κάθε κλάδο, σε κάθε περιοχή για:
 Κατάργηση όλου του αντεργατικού πλαισίου, διατάξεων και νόμων από το 2010 μέχρι σήμερα.
 Αυξήσεις σε μισθούς, συντάξεις, κοινωνικές παροχές.
 Να μπει τέλος στη φοροληστεία, να καταργηθούν τα κάθε είδους χαράτσια.
 Η «ανάπτυξή» τους σημαίνει ματωμένα πλεονάσματα μέχρι το 2060! Να χάνουμε συνεχώς από το μισθό μας, τη σύνταξή μας, την ασφάλισή μας. Στήνεται πάνω στα αποκαΐδια των εργατικών - λαϊκών δικαιωμάτων. Οι πάνω από 700 μνημονιακοί νόμοι είναι εδώ και παραμένουν σε πλήρη ισχύ. Δεν εξαφανίστηκαν επειδή ο πρωθυπουργός και η κυβέρνηση ΣΥΡΙΖΑ - ΑΝΕΛ διακήρυξαν από την Ιθάκη το τέλος των μνημονίων. Στις διακηρύξεις τους το γνωρίζουμε όλοι πολύ καλά πως «είναι μανούλες». Η πραγματικότητα όμως που βιώνει ο λαός δείχνει ακριβώς τα αντίθετα.
 Μόνο η λαϊκή πάλη, με την ανασύνταξη του εργατικού συνδικαλιστικού κινήματος, η κοινωνική συμμαχία εργατών, αγροτών, ελευθεροεπαγγελματιών - αυτοαπασχολούμενων, νεολαίας και γυναικών μπορεί να δημιουργήσει τις προϋποθέσεις για να ανατρέψουμε το βάρβαρο καπιταλιστικό σύστημα.
 Η κυβερνητική προπαγάνδα και οι παροχές-ψίχουλα θα ενταθούν! Την ίδια στιγμή που πετσοκόβονται οι συντάξεις, έχουν αρχίσει και γίνονται αισθητοί οι φόροι, νέοι και παλιοί στις πλάτες των εργαζομένων, βιομήχανοι και μεγαλοεργοδοσία ακονίζουν τα νύχια τους για την ομπρέλα μέτρων πάνω στα «εργασιακά» μπροστά στη νέα διαπραγμάτευση. Άλλωστε είναι γνωστό. Όταν η μεγαλοεργοδοσία απαιτεί, οι κυβερνήσεις της νομοθετούν.
 Οι όποιες εξαγγελίες της κυβέρνησης για τις Συλλογικές Συμβάσεις δεν πρέπει να ξεγελάσουν τους εργαζόμενους. Η κυβέρνηση αφήνει άθικτο το νομικό οπλοστάσιο των εργοδοτών, της ΝΔ (νόμος Βρούτση). Η όποια αύξηση στα 586 ευρώ θα παρθεί πίσω διπλάσια από τη μείωση του αφορολόγητου. Η δήθεν επαναφορά της υποχρεωτικότητας ουσιαστικά δεν θα έχει ισχύ, γιατί


text:
δίνει τη δυνατότητα στους εργοδότες να μην καταθέτουν το μητρώο των μελών τους για να διαπιστωθεί η αντιπροσωπευτικότητα. Ενισχύει έτσι τη μεγαλοεργοδοσία στην αξιοποίηση των Ενώσεων Προσώπων. Το 52% των νέων εργαζόμενων εργάζονται με ευέλικτες εργασιακές σχέσεις και αμείβονται με 378 ευρώ μεικτά. Αυτή η μεγάλη πλειοψηφία εργολαβικών, ενοικιαζόμενων διαμορφώνει μια κατάσταση, όπου λιγότερο από το 10% καλύπτεται από συμβάσεις για την ενίσχυση της παραγωγικότητας και της ανταγωνιστικότητας.
 Την ίδια στιγμή 60.000 παιδιά των εργατικών οικογενειών μένουν έξω από τους παιδικούς σταθμούς. Υπάρχει ανάγκη νέων παιδικών σταθμών, να γίνουν προσλήψεις προσωπικού με σταθερή και μόνιμη δουλειά και όχι κακοπληρωμένα προγράμματα. Την ίδια στιγμή 26.000 προσλαμβάνονται στην κοινωφελή εργασία, που και αυτοί το Μάη θα απολυθούν. Δεκάδες συμβασιούχοι απολύονται, όπως στο Δήμο Θεσσαλονίκης.
 Καλούμε τους εργαζόμενους, τα λαϊκά στρώματα, που δεινοπαθούν από τα συνεχόμενα βάρβαρα μέτρα, να δώσουν ευκαιρία στη δύναμή τους! Να προσπεράσουν τις γνωστές Σειρήνες εφησυχασμού και παραπλάνησης που γιγαντώνονται ξανά από το βήμα της ΔΕΘ. Να πετάξουν από πάνω τους τις αυταπάτες πως η ευημερία τους μπορεί να στηριχτεί στην καλή διάθεση των μεγαλοεργοδοτών, των επιχειρηματικών ομίλων και των κυβερνήσεών τους, με τους κοινωνικούς διάλογους και τον κοινωνικό εταιρισμό.
 Πριν 10 μέρες περίπου η κυβέρνηση πανηγύρισε την έξοδο από τα μνημόνια. Όμως από την επόμενη μέρα οι εκατοντάδες μνημονιακοί νόμοι είναι εδώ. Η αυξημένη εποπτεία της τρόικας, οι αυτόματοι «κόφτες» δαπανών, τα ματωμένα πρωτογενή πλεονάσματα, η φοροληστεία, το νέο «μεταμνημονιακό μνημόνιο», το δυσβάσταχτο χρέος, που δημιούργησαν το μεγάλο κεφάλαιο και το αστικό κράτος και φορτώθηκε στις πλάτες του λαού μας, είναι εδώ και θα πληρώνεται κανονικά έως το 2060.
 Βγαίνουν στις αγορές λένε, που σημαίνει ότι θα δανείζονται φθηνότερα, αλλά και περισσότερο, για να τα δίνουν σε ΝΑΤΟικούς εξοπλισμούς, επιδοτήσεις σε επιχειρήσεις. Θα διογκώσουν το χρέος για να το ρίξουν και πάλι στις πλάτες μας.
 Η κυβέρνηση μέσω του διαγγέλματος του πρωθυπουργού δεν άφησε καμία αμφιβολία για κανέναν, είτε εύπιστο είτε δύσπιστο. Δεν δεσμεύτηκε για την κατάργηση ούτε ενός μέτρου που επιβλήθηκε στο λαό με τα μνημόνια. Αντίθετα, δεσμεύτηκε σε όλους τους τόνους ότι οι αναδιαρθρώσεις θα συνεχιστούν και ο λαός θα πρέπει να ξεχάσει όλα όσα έχασε και να συμβιβαστεί με κάποια ψίχουλα.
 Εντείνει βέβαια συνολικά το παραμύθι της «δίκαιης ανάπτυξης» και της επιστροφής στην κανονικότητα μετά το τέλος των μνημονίων. Θέλει το λαό να πέσει στην παγίδα των κάλπικων προσδοκιών, των αυταπατών, να ανεχτεί να γίνεται βαθύτερη εξαθλίωση ως όρο για καλύτερες μέρες.
 Σε μια περίοδο που όλα τα προβλήματα οξύνονται με τραγικά αποτελέσματα. Όταν φυσάει καιγόμαστε, όταν βρέχει πνιγόμαστε. Καθημερινά όπου και να κοιτάξεις, όποιο ζήτημα και αν εξετάσεις, όποιο πρόβλημα και να σου τύχει, βρίσκεσαι αντιμέτωπος με την εκμετάλλευση των ανθρώπινων αναγκών, στην Υγεία, στην Πρόνοια, στην προστασία της ανθρώπινης ζωής, από τις φυσικές καταστροφές, πυρκαγιές, πλημμύρες και άλλα φυσικά φαινόμενα. Παντού συναντάς την αναλγησία του κράτους, την κοροϊδία, την απάτη, την καπηλεία του ανθρώπινου πόνου.
 Με οργή παρακολουθούμε τους χειρισμούς της κυβέρνησης που με τη σειρά της και αυτή μείωσε δραστικά τη χρηματοδότηση για την κάλυψη των αναγκών πρόληψης, για την προστασία από


text:
πυρκαγιές των δασών, των σπιτιών, της αγροτικής γης, των αγροτικών εγκαταστάσεων, της ζωής των ανθρώπων. Και αυτή μείωσε τις δαπάνες για το προσωπικό της Πυροσβεστικής και όλα τα αναγκαία τεχνικά μέσα, επειδή τα θεωρούν κόστος. Είναι επιπλέον δείγματα για το πόσο στυγνή, επικίνδυνη και αδίστακτη είναι. Επιχειρεί να αξιοποιήσει ακόμα και αυτή την τραγωδία στο Μάτι της Αττικής, προκειμένου να πετάξει από πάνω της τις εγκληματικές ευθύνες που έχει. Αξιοποιεί τις στάχτες και τα αποκαΐδια που άφησε πίσω της η φονική πυρκαγιά, ως ακόμα μια ευκαιρία για να εξαπατήσει και να εξαγοράσει τους ανθρώπους που καταστράφηκαν.
 Έχουν από τώρα δεσμευθεί σε νέα μέτρα. Οι συνταξιούχοι θα πληρώσουν με νέες περικοπές τον επόμενο χρόνο 1 δισ. ευρώ με την κατάργηση της προσωπικής διαφοράς. Από τις αρχές του 2020 θα υπάρξει μια νέα αφαίμαξη των λαϊκών εισοδημάτων με τη μείωση του αφορολόγητου. Προετοιμάζει νέα επίθεση στην Κοινωνική Ασφάλιση και δήθεν αντιπαρατίθεται με τη ΝΔ, που υποκρίνεται ότι θα καταργήσει το νόμο Κατρούγκαλου. ΣΥΡΙΖΑ και ΝΔ προσπαθούν να κρύψουν την αλήθεια, ότι και οι δύο πρωτοστατούν στην επίθεση για όφελος του μεγάλου κεφαλαίου. Οι εργαζόμενοι να θυμηθούν όλους τους αντιασφαλιστικούς νόμους ΝΔ - ΠΑΣΟΚ και ΣΥΡΙΖΑ των προηγούμενων χρόνων.
 Η αύξηση των ορίων ηλικίας, το σπάσιμο της κύριας σύνταξης σε εθνική και ανταποδοτική, η μείωση των συντάξεων, η περικοπή της κρατικής χρηματοδότησης και τόσες άλλες ανατροπές ψηφίστηκαν το 2010 και συνεχίστηκαν στο νόμο-λαιμητόμο 4387 του 2016. Στη βάση των παραπάνω, ψηφίστηκε και ο νόμος 4472/2017 από τους ΣΥΡΙΖΑ - ΑΝΕΛ.
 Στους κλάδους που έχουν μπει στη φάση της ανάπτυξης, όπως του Τουρισμού, των Τηλεπικοινωνιών, της Ενέργειας, των Μεταφορών και αλλού, η μερική απασχόληση και η απλήρωτη εργασία τσακίζουν κόκαλα. Η εργασιακή ζούγκλα είναι το χαρακτηριστικό γνώρισμα της πολυδιαφημιζόμενης ανάπτυξης. Για παράδειγμα, αυτή την εποχή εργαζόμενοι στις τουριστικές επιχειρήσεις, γυναίκες και άνδρες, λιώνουν στην ορθοστασία, λιποθυμάνε από τα εξαντλητικά ωράρια και την εντατικοποίηση, κοιμούνται σε κοντέινερ, τους κλέβουν τα ένσημα. Αυτό είναι το αίσχος της «δίκαιης ανάπτυξης».
 Σταθερός και συνεπής σύμμαχος κυβέρνησης - ΕΕ - εργοδοτών ο κυβερνητικός συνδικαλισμός. Ο βρώμικος ρόλος του, με ό,τι μορφή και να παρεμβαίνει (ΠΑΣΚΕ, ΔΑΚΕ, ΜΕΤΑ) ,δρα σε όλα επίπεδα. Η ΓΣΕΕ το καλοκαίρι πήρε ακόμη μια φορά μέρος στον κοινωνικό διάλογο-απάτη της κυβέρνησης ΣΥΡΙΖΑ - ΑΝΕΛ. Φωτογραφήθηκε με τον ΣΕΒ και τις άλλες εργοδοτικές οργανώσεις, υπέγραψαν κοινό κείμενο και τώρα καλεί στη ΔΕΘ τον εργαζόμενο λαό να διαδηλώσει κόντρα στις «αυταπάτες». Μπορούν αυτές οι δυνάμεις να μπουν μπροστά στην οργάνωση του αγώνα; Μπορούν πάνω τους να στηριχθούν οι εργαζόμενοι; Υπάρχει πλούσια εμπειρία. Αυτό είναι αυταπάτη! Να θεωρεί κάποιος εργαζόμενος ότι μπορούν αυτές οι ηγεσίες να αλλάξουν ρότα. Όλοι μαζί υπέγραψαν την αθλιότητα του κατώτατου μισθού, υπονόμευσαν τους αγώνες ενάντια στην κατάργηση του απεργιακού δικαιώματος, ενάντια στα προαπαιτούμενα της 3ης αξιολόγησης, τη διάλυση της Κοινωνικής Ασφάλισης. Παρεμβαίνουν διαλυτικά όπου προκύπτουν αγώνες, συνεργάζονται απόλυτα για να προκύπτουν συσχετισμοί που προέρχονται από όργιο νοθείας. Τέτοιο είναι και το συνέδριο της ΓΣΕΕ αλλά και του ΕΚΘ που ετοιμάζουν για τον ερχόμενο Νοέμβρη. Έχουν ταχτεί «ψυχή τε και σώματι» με την εργοδοσία


text:
και τα συμφέροντά της. Τώρα βέβαια έχουν περάσει σε άλλη φάση. Τα ανώτερά τους στελέχη είναι εργοδότες οι ίδιοι. Έχουν Ανώνυμες Εταιρείες. Όσους μπαίνουν στη μάχη και παλεύουν, τους διαγράφουν από τα μητρώα της ΓΣΕΕ, ενώ βάζουν δυνάμεις που εμπλέκονται σε οικονομικές ατασθαλίες δεκάδων χιλιάδων ευρώ και είναι πρόεδροι και διευθύνοντες σύμβουλοι σε εταιρείες.
 Να δυναμώσει η αντιπαράθεση με κυβέρνηση, την εργοδοσία, την ΕΕ. Είναι ελπιδοφόρα η προσπάθεια αλλαγής συσχετισμών σε αρκετά Εργατικά Κέντρα σε όλη τη χώρα, πρωτοβάθμια και δευτεροβάθμια σωματεία. Καλούμε όλους τους τίμιους συνδικαλιστές μαζί να πορευτούμε, να δώσουμε και τη μάχη αυτή.
 Να ενταθούν και να πυκνώσουν οι πρωτοβουλίες και κεντρικά, αλλά και κατά κλάδο. Πρωτοβουλίες που θα οξύνουν την αντιπαράθεση χωρίς καμιά αναμονή. Το επόμενο διάστημα, παρακολουθώντας καλά και με οργανωμένο τρόπο τις εξελίξεις σε γενικό επίπεδο αλλά και σε επίπεδο κλάδων, με καλό σχέδιο, να απαντάμε στην προσπάθεια υλοποίησης των μέτρων ιδιαίτερα κατά κλάδο και επιχείρηση. Επιδιώκουμε να έχουμε καλή γνώση των αντεργατικών μέτρων, να ενημερώσουμε τους εργαζόμενους στους χώρους δουλειάς.
 Προσπάθεια για δημιουργία επιτροπών, πυρήνων του ΠΑΜΕ και όπου δημιουργούνται προϋποθέσεις, να ιδρύονται σωματεία. Δυναμώνουμε τις Λαϊκές Επιτροπές. Είναι δική μας ευθύνη να ενισχυθούν και να έρθουν σε επαφή με περισσότερο εργατόκοσμο στις εργατικές - λαϊκές συνοικίες, να δεθούν με αυτόν πιο πολύ και να ενισχύεται η κοινωνική συμμαχία.
 Οι ταξικές δυνάμεις δώσαμε και δίνουμε τη μάχη χωρίς καμία παύση, καλώντας με το σύνθημα «Μπροστά οι δικές μας ανάγκες» τους εργαζόμενους, τους ανέργους, τους συνταξιούχους, τη νεολαία, τις γυναίκες να δυναμώσουν την πάλη απέναντι σε εργοδοσία - κυβέρνηση - ΕΕ, απέναντι σε νέα και παλιά μέτρα. Κερδίσαμε νέο κόσμο, στις τελευταίες κινητοποιήσεις νέες δυνάμεις μπήκαν μπροστά, συμμετείχαν σε απεργίες και συλλαλητήρια.
 Δεκάδες σωματεία και εργαζόμενοι σε όλη τη χώρα δίνουν τον αγώνα για Συλλογικές Συμβάσεις Εργασίας. Συνεχίζεται η συσπείρωση ενάντια στους πλειστηριασμούς. Έχουμε νίκες. Συνεχίζονται οι μάχες για πλήρη και σταθερή εργασία απέναντι σε μεσαιωνικές συνθήκες εργασίας, για τη νομοθετική κατοχύρωση της κυριακάτικης αργίας, για την ανάκτηση των απωλειών των συνταξιούχων.
 Εμείς λέμε ότι έχουμε τη δύναμη να φέρουμε τα πάνω κάτω, δεν χωράει αναβολή!
 Λύση για μας δεν είναι η απογοήτευση, η μοιρολατρία, η αποστράτευση.
 Έχουμε πλέον την πείρα και είναι πολυετής. Δεν μπορούν να μας κοροϊδέψουν.
 Λύση για μας είναι ο ανυποχώρητος ταξικός, μαχητικός, μαζικός αγώνας. Μέσα από τα σωματεία, με οργανωμένη πάλη στους τόπους δουλειάς και τους κλάδους. Κόντρα σε κυβέρνηση - κεφάλαιο - ΝΑΤΟ - ΕΕ. Με αποδυνάμωση του εργοδοτικού και κυβερνητικού συνδικαλισμού, που υπηρετεί τα σχέδια των μεγαλοεπιχειρηματιών.
 Προοπτική για τους εργάτες, για τα λαϊκά στρώματα είναι ο αγώνας για μια ανάπτυξη που θα υπηρετεί τις δικές μας ανάγκες, που οι παραγωγοί του πλούτου, θα μπορούν να απολαμβάνουν τους καρπούς της δουλειάς τους και των κόπων τους. Την καπιταλιστική ανάπτυξη τη γνωρίσαμε, τη ζήσαμε, μετράμε στη ζωή μας τις εγκληματικές της συνέπειες. Τώρα οι εργαζόμενοι έχουν καθήκον να αγωνιστούν για τη ζωή τους, τα δικά τους συμφέροντα, για το μέλλον των παιδιών τους που καθημερινά ναρκοθετείται στο πλαίσιο αυτού του βάρβαρου συστήματος.
 Στα εγκαίνια της φετινής ΔΕΘ τιμώμενη


text:
χώρα είναι οι ΗΠΑ, καθώς το επενδυτικό ενδιαφέρον για την Ελλάδα από τους Αμερικανούς είναι πολύ μεγάλο. Τιμώνται οι αμερικανικές πολυεθνικές που θα μας φέρουν την πραμάτεια τους, με ιδιαίτερη προβολή στους τομείς της Καινοτομίας και της Τεχνολογίας.
 Επιδιώκουν η Ελλάδα να αποτελέσει το έδαφος για όλες τις πολυεθνικές επιχειρήσεις, για τη διείσδυση και ενίσχυσή τους στην ευρύτερη περιοχή. Το ερώτημα είναι «ανάπτυξη προς όφελος ποιων»; Οι αμερικανικές πολυεθνικές και οι όμοιοί τους δεν ενδιαφέρονται για τις λαϊκές ανάγκες. Μυρίστηκαν κέρδος από τις υποσχέσεις των ΣΥΡΙΖΑ - ΑΝΕΛ, ότι θα τσακίσει κι άλλο τους μισθούς, τις ΣΣΕ, τις συνθήκες εργασίας συνολικά. Λένε φανερά ότι η ανταποδοτικότητα στις επενδύσεις τους θα ξεπερνά οποιαδήποτε ρευστότητα στο πολιτικό σκηνικό. Είναι παραπάνω από ξεκάθαρο ότι πήραν υποσχέσεις και από ΝΔ, ΚΙΝΑΛ και λοιπούς υπερασπιστές του βάρβαρου καπιταλιστικού δρόμου ανάπτυξης, ότι οποιοδήποτε πολιτικό σχήμα διακυβέρνησης δεν θα αμφισβητήσει τις αξιώσεις τους, τίποτα δεν θα κλονίσει τα κέρδη τους. Για αυτό ακονίζουν τα μαχαίρια τους.
 Εντείνονται οι ανταγωνισμοί ανάμεσα στα μονοπώλια, ανάμεσα σε καπιταλιστικά ιμπεριαλιστικά κράτη. Και αυτοί οι ανταγωνισμοί δεν αφορούν μόνο ή κυρίως το «κούρεμα» ή μη του ελληνικού χρέους ή την αναγκαία καταστροφή κεφαλαίων, με οποιουσδήποτε άλλους τρόπους. Εντείνονται οι ανταγωνισμοί μεταξύ των καπιταλιστικών χωρών για τον έλεγχο των ενεργειακών πηγών και δρόμων. Η ελληνική κυβέρνηση συμμετέχει σ’ αυτούς τους σχεδιασμούς, δίνοντας όλες τις διευκολύνσεις που χρειάζονται για την επέμβαση στη Συρία από τις ΗΠΑ, το ΝΑΤΟ, την ΕΕ. To εργατικό κίνημα πρέπει να είναι σε ετοιμότητα για να δώσει απάντηση.
 Η κυβέρνηση ΣΥΡΙΖΑ - ΑΝΕΛ καυχιέται ότι μετέτρεψε τη χώρα σε «γεωπολιτικό μεντεσέ» των ευρωατλαντικών σχεδιασμών στην περιοχή, όπως επιβεβαιώνει και ο Αμερικανός πρέσβης στην Αθήνα. Χωρίς ντροπή ετοιμάζονται να γιορτάσουν τον αμερικανοΝΑΤΟικό θρίαμβο στο πλαίσιο της ΔΕΘ. Να πανηγυρίσουν το ρόλο που παίζει η χώρα στην προώθηση των αμερικανοΝΑΤΟικών σχεδιασμών στην περιοχή. Να γιορτάσουν την πρόσφατη Συμφωνία των Πρεσπών με την ΠΓΔΜ. Να πανηγυρίσουν γιατί η κυβέρνηση ΣΥΡΙΖΑ - ΑΝΕΛ τα δίνει όλα. Βάσεις, αεροδρόμια, λιμάνια, υποδομές, για να εξυπηρετηθούν τα συμφέροντα του ΝΑΤΟ.
 Η περίοδος που διανύουμε είναι εξαιρετικά επικίνδυνη για το λαό μας, για όλους τους λαούς του κόσμου. Πολλαπλασιάζονται οι πολεμικές εστίες σε αρκετές γωνιές του πλανήτη και ιδιαίτερα στην περιοχή μας. Αποδεικνύεται ο πολύ επικίνδυνος ρόλος του ΝΑΤΟ και της ΕΕ. Τα μονοπώλια και οι ιμπεριαλιστές μεγαλώνουν τον καυγά μεταξύ τους για τον έλεγχο των αγορών, των δρόμων μεταφοράς, των πηγών Ενέργειας και πλούτου. Συμπεριφέρονται όπως οι λύκοι απέναντι στη λεία με θύματα τους λαούς, με καταστροφή πόλεων, χωρών, με ξεριζωμό εκατομμυρίων προσφύγων, οι οποίοι με τις απαράδεκτες συμφωνίες τους μένουν εγκλωβισμένοι στην Ελλάδα, όταν και αν γλιτώσουν το μαχαίρι και τον πνιγμό στο Αιγαίο. Τώρα απαιτούμε μέτρα προστασία για τους πρόσφυγες!
 Το ελληνικό κεφάλαιο βλέπει ευκαιρίες στη μετατροπή της Ελλάδας σε σημαντικό «ενεργειακό εμπορικό και επικοινωνιακό κόμβο» στην περιοχή. Οι ελληνικοί όμιλοι θέλουν να πάρουν μέρος σε μεγάλες δουλειές και επενδυτικά σχέδια, να ανοιχτούν σε νέες αγορές (δρόμοι, λιμάνια, τρένα, αεροδρόμια κλπ.).
 Για λογαριασμό αυτών των επενδύσεων τσακίζονται εργατικά - λαϊκά δικαιώματα, η χώρα μας συμμετέχει


text:
ενεργά στους ΝΑΤΟικούς σχεδιασμούς, σπρώχνεται ο λαός μας σε επικίνδυνους δρόμους, σε δρόμους αποσταθεροποίησης, με ανυπολόγιστους κινδύνους για την ασφάλεια, την ελευθερία και την κυριαρχία του.
 Η ελληνική αστική τάξη για να εξασφαλίσει τη συμμετοχή της σε αυτές τις «μπίζνες» αναζητά τη βρώμικη παρέμβαση του ΝΑΤΟ που υπόσχεται τη γεωστρατηγική της αναβάθμιση ακόμη και με τη βία αν χρειαστεί, ακόμη και με στρατιωτική παρέμβαση. Η συγκυβέρνηση ΣΥΡΙΖΑ - ΑΝΕΛ απροκάλυπτα και ξεδιάντροπα οδηγεί το λαό μας σε περιπέτειες για τα κέρδη μιας χούφτας εγχώριων επιχειρηματικών ομίλων. Μπαίνει πιο βαθιά στο παιχνίδι του ελέγχου των πηγών Ενέργειας και των δρόμων μεταφοράς της.
 Έκλεισε με την ΠΓΔΜ συμφωνία για να ενισχύσει τη δολοφονική μηχανή του ΝΑΤΟ στα Βαλκάνια. Άφησε ανοιχτούς αλυτρωτισμούς στα χέρια αυτών που με το ίδιο αυτό δηλητήριο αιματοκύλισαν τους λαούς των Βαλκανίων. Φέρνει πιο κοντά το ΝΑΤΟ απέναντι στη Ρωσία, φέρνει πιο κοντά την αντιπαράθεση των μεγάλων ιμπεριαλιστικών πόλων. Διαλέγει στρατόπεδο, κάνει τη χώρα μας στόχο. Οι «λύκοι» αυτοί δεν έχουν πρόβλημα με τον πόλεμο, τις καταστροφές, τους σκοτωμούς, τους ξεριζωμούς. Αυτά είναι όλα κέρδη για αυτούς. Για αυτά τα κέρδη κόπτεται η «αριστερή» συγκυβέρνηση των ΣΥΡΙΖΑ - ΑΝΕΛ.
 Κανένας εργαζόμενος, κανένας λαϊκός άνθρωπος δεν μπορεί να αισθάνεται ασφαλής, όταν βλέπει ότι έχουν βγει τα μαχαίρια στην περιοχή μας και όταν η κυβέρνηση της χώρας μας ανέλαβε να τα ακονίσει. Στο εργατικό, στο λαϊκό κίνημα δεν πρέπει να βρίσκει χώρο ο εφησυχασμός που καλλιεργεί η κυβέρνηση. Να δοθεί απάντηση στην επιλογή της κυβέρνησης να θέτει σε τέτοιο κίνδυνο τη ζωή του λαού μας, τα κυριαρχικά δικαιώματα της χώρας για τα συμφέροντα μιας χούφτας μεγαλοκαρχαριών.
 Πέφτει στις πλάτες μας αυτό το περίπλοκο καθήκον. Οι ταξικές δυνάμεις όμως, όποτε κλήθηκαν, κάτω από οποιεσδήποτε συνθήκες, κατάφεραν να δημιουργήσουν τις προϋποθέσεις, τις παρακαταθήκες ενός μελλοντικού αγώνα που ξεκινάει πάντα με μικρές ή μεγάλες εστίες δράσης. Ετοιμάζει και εκπαιδεύει την τάξη μας για την τελική αναμέτρηση, που και θα έρθει και θα είναι νικηφόρα.
 Το πλαίσιο που καταθέτουμε σήμερα στην εργατική τάξη της χώρας μας να γίνει όπλο αγώνα. Να μπει και να υιοθετηθεί από όλα τα σωματεία. Να γίνει υπόθεση της εργατικής τάξης. Να οδηγήσει μέσα από ζωντανές μαζικές, μαχητικές, αποφασιστικές συλλογικές διαδικασίες. Προχωράμε σε συλλαλητήρια στην Αττική στις 13 Σεπτέμβρη.
 Κλιμακώνουμε την πάλη μας στους κλάδους και τους χώρους δουλειάς, συντονίζουμε τα βήματά μας με πανελλαδική κινητοποίηση, απεργιακή, καλά οργανωμένη και σχεδιασμένη.
 1. Μονομερή ολοσχερή διαγραφή του χρέους. Κατάργηση όλων των αντιλαϊκών νόμων και μέτρων, των μνημονίων της ΕΕ, ΔΝΤ, ΕΚΤ και των άλλων ιμπεριαλιστικών οργανισμών.
 2. Μόνιμη σταθερή εργασία για όλους, με 7ωρο - 35ωρο - 5ήμερο, με Συλλογική Σύμβαση. Νομοθετική κατοχύρωση της κυριακάτικης αργίας, Κοινωνική Ασφάλιση, Υγεία και Ασφάλεια στη δουλειά, μέτρα προστασίας της μητρότητας, καμία απόλυση εγκύου εργαζόμενης.
 3. Αυξήσεις στους μισθούς, στις συντάξεις, στις κοινωνικές παροχές.
 4. Επαναφορά, υποχρεωτικότητα των ΣΣΕ, κανένας κάτω από τα 751 ευρώ. Οι ΣΣΕ να ισχύουν για όλους τους εργαζόμενους, ανεξάρτητα από εργασιακή σχέση.
 5. Να καταργηθούν όλες οι αντεργατικές νομοθετικές διατάξεις για τις ΣΣΕ.
 6. Κανένας άνεργος χωρίς ασφαλιστική κάλυψη. Επίδομα ανεργίας


text:
για όλο το διάστημα της ανεργίας. Καμία διακοπή ρεύματος, νερού, σταθερού τηλεφώνου, σε ανέργους, απλήρωτους εργαζόμενους. Αναστολή κάθε υποχρέωσης προς τράπεζες και Δημόσιο. Διαγραφή των χρεών από τόκους.
 7. Απαγόρευση πλειστηριασμών για την εργατική - λαϊκή οικογένεια. Κατάργηση του νόμου που απελευθερώνει τις κατασχέσεις για χρέη προς τις τράπεζες και το Δημόσιο ακόμα και για 500 ευρώ. Τώρα νόμος που να προστατεύει πλήρως την κύρια κατοικία.
 8. Κατάργηση του ΕΝΦΙΑ, των χαρατσιών, της φοροληστείας. Όχι στη νέα μείωση του αφορολόγητου ορίου. Αφορολόγητο ατομικό όριο 20.000 ευρώ, προσαυξανόμενο 5.000 ευρώ για κάθε παιδί. Να φορολογούνται με 45% τα κέρδη και τα περιουσιακά στοιχεία του μεγάλου κεφαλαίου.
 9. Κατάργηση όλων των αντιασφαλιστικών νόμων. Κάλυψη των απωλειών σε συντάξεις, κύριες και επικουρικές. Να μην εφαρμοσθεί και να καταργηθεί ο νόμος Κατρούγκαλου. Να μη γίνει ο επανυπολογισμός στις συντάξεις, να μην καταργηθεί η προσωπική διαφορά, να αποδοθούν χωρίς καθυστερήσεις, αιτήσεις και προαπαιτούμενα τα παρακρατηθέντα ποσά. Κατώτερη κύρια σύνταξη στα 600 ευρώ. Τα όρια ηλικίας συνταξιοδότησης για τους μισθωτούς, τους αγρότες, τους αυτοαπασχολούμενους να μην ξεπερνούν τα 60 χρόνια για τους άνδρες και τα 55 για τις γυναίκες, τα 55 και τα 50 αντίστοιχα για τους εργαζόμενους στα Βαρέα και Ανθυγιεινά Επαγγέλματα.
 10. Αγώνας ενάντια στις ιδιωτικοποιήσεις, στην παράδοση του δημόσιου πλούτου στους επιχειρηματικούς ομίλους, στις απολύσεις και την ένταση της εκμετάλλευσης των εργαζομένων, στην αύξηση τιμών για τη λαϊκή οικογένεια σε ηλεκτρικό, νερό, εισιτήρια, τηλέφωνο, βασικά αγαθά.
 11. Να γίνουν τώρα χιλιάδες προσλήψεις στα δημόσια νοσοκομεία, στα σχολεία, μόνιμων πλήρους απασχόλησης εκπαιδευτικών και υγειονομικών όλων των ειδικοτήτων, για να καλυφθούν οι τεράστιες ελλείψεις σε Υγεία και Παιδεία. Μονιμοποίηση των συμβασιούχων, επικουρικών, αναπληρωτών. Κατάργηση των ελαστικών μορφών απασχόλησης. Μετατροπή των συμβάσεών τους σε αορίστου χρόνου. Να λειτουργήσουν Κέντρα Υγείας, κλινικές νοσοκομείων, όσες υποδομές έκλεισαν λόγω περικοπών. Άμεσες προσλήψεις στα ασφαλιστικά ταμεία, στους ελεγκτικούς μηχανισμούς, στο ΕΚΑΒ, σε κοινωνικές δομές και ιδρύματα Πρόνοιας. Κατάργηση των περικοπών και των πλαφόν στις διαγνωστικές εξετάσεις, στα φάρμακα, στα εμβόλια, στις φυσικοθεραπείες και στις ιατρικές επισκέψεις. Να παρέχονται σε όλους δωρεάν με χρηματοδότηση από το κράτος, με επιστημονικά και όχι με λογιστικά κριτήρια. Επαναφορά του επιδόματος τοκετού για όλες τις γυναίκες χωρίς προϋποθέσεις. Αποκλειστικά κρατική χρηματοδότηση για Παιδεία, Υγεία, Πρόνοια. Δημόσιους και δωρεάν βρεφονηπιακούς σταθμούς και δίχρονη υποχρεωτική Προσχολική Αγωγή για όλα τα παιδιά. Κανένα παιδί έξω από τους παιδικούς σταθμούς. Δωρεάν σίτιση και στέγαση για όλους τους φοιτητές και σπουδαστές σε σύγχρονες ασφαλείς εστίες.
 12. Υποδομές και μέτρα προστασίας του λαού. Αντιπλημμυρικά, αντισεισμικά, αντιπυρικά έργα εδώ και τώρα.
 Να υπάρξει άμεση αποκατάσταση της ύδρευσης και της ηλεκτροδότησης στους πυρόπληκτους της Ανατολικής Αττικής.
 Πλήρη κάλυψη από τον ΟΑΕΔ για εργαζόμενους που έχασαν τη δουλειά τους λόγω των πυρκαγιών. Άμεση κάλυψη για τους μισθούς τους, την ασφάλισή τους, τα ένσημά τους.
 Χωρίς καμία χρονοτριβή να υπάρξει ΤΩΡΑ άμεσος σχεδιασμός, γενναία χρηματοδότηση για την υλοποίηση εκτεταμένων αντιπλημμυρικών και αντιπυρικών έργων με ευθύνη του κράτους στην Αττική και σε όλη τη χώρα.
 13. Δημόσιες και δωρεάν υποδομές Αθλητισμού και Πολιτισμού και προγράμματα Κοινωνικού Τουρισμού, δημόσιες και δωρεάν κατασκηνώσεις για τους εργαζόμενους, τους ανέργους


text:
ΑΝΑΓΚΑΖΟΥΝ ΑΝΕΡΓΟΥΣ ΝΑ ΚΥΝΗΓΑΝΕ ΑΝΕΡΓΟΥΣ – Συνέλευση Ανέργων και Εργαζόμενων στην Κοινωφελή Εργασία
 Browse: Home » 2013 » Δεκέμβριος » 21 » ΑΝΑΓΚΑΖΟΥΝ ΑΝΕΡΓΟΥΣ ΝΑ ΚΥΝΗΓΑΝΕ ΑΝΕΡΓΟΥΣ
 ΑΝΑΓΚΑΖΟΥΝ ΑΝΕΡΓΟΥΣ ΝΑ ΚΥΝΗΓΑΝΕ ΑΝΕΡΓΟΥΣ
 21/12/2013 · by synekox · in Ανακοινώσεις
 Την Παρασκευή 13/12 ο ΟΑΕΔ δημοσίευσε οδηγό εφαρμογής για τα καινούρια «κοινωφελή» προγράμματα, όπου χιλιάδες άνεργοι ανά την Ελλάδα θα απασχολούνται σε υπηρεσίες του δημοσίου με μελλοντικό αντάλλαγμα 19,6 ευρώ ημερομίσθιο για 5 μήνες εργασίας (490 ευρώ «τον μήνα» αν δεν αρρωστήσουνε/λείψουνε καμία μέρα, 17,1 ημερομίσθο και 427 ευρώ αντίστοιχα για τους κάτω των 25). Σε αυτόν αναφέρεται πρώτη φορά πώς «Εάν ωφελούμενοι δεν ανταποκριθούν στις ανωτέρω προσκλήσεις εντός της προαναφερόμενης προθεσμίας, τα αρμόδια ΚΠΑ2 προχωρούν, με σχετική αναφορά στους χρόνους μη εμφάνισης ή επιστροφής έγγραφης πρόσκλησης ως αζήτητης, ή μη αποδοχής της υπόδειξης, στη διαγραφή τους από τον Οριστικό Πίνακα Κατάταξης και στη διαγραφή του από τη μητρώο εγγεγραμμένων ανέργων του Οργανισμού υπόδειξη του επιλαχόντα». Ουσιαστικά χιλιάδες άνεργοι μαθαίνουν κυριολεκτικά την τελευταία στιγμή ότι αν για οποιοδήποτε λόγο αρνηθούν τη θέση κοινωφελούς εργασίας, για την οποία είχαν κάνει αίτηση πριν μήνες χωρίς να γνωρίζουν, πέρα από την ειδικότητα που δήλωσαν, τα ακριβή χαρακτηριστικά της εργασίας τους, τότε αυτόματα «τιμωρούνται» χάνοντας την κάρτα ανεργίας και τα όποια επιδόματα ανεργίας δικαιούνται.
 Η ρύθμιση αυτή έχει ως προφανή στόχο να αφαιρέσει το δικαίωμα επιλογής του χρόνου και του χώρου εργασίας από τους ανέργους, να πείσει όσους δεν πείστηκαν ακόμα από τις μαζικές απολύσεις και την φτωχοποίηση που μας επιβάλλουν τα αφεντικά ότι δουλεύουμε όπου, όπως κι όποτε μας πούνε χωρίς να λέμε κουβέντα. Ταυτόχρονα με ένα delete θα αφαιρεθούν από τα μητρώα του ΟΑΕΔ χιλιάδες «απείθαρχοι» άνεργοι/ες και θα εξοικονομηθεί το ανάλογο κονδύλι από τα πενιχρά επιδόματα ανεργίας που θα δικαιούνταν.
 Όμως υπάρχει κι ένας άλλος στόχος. Πολλές δουλειές στον ευρύτερο δημόσιο τομέα μπορεί να θεωρούνται «κοινωφελείς», αλλά αποτελούνε «σκατοδουλειές», όπου έρχεσαι αντιμέτωπος με άσχημες συνθήκες εργασίας. Π.χ. μπορεί ξαφνικά να φορτώσουν στους ανέργους όλη την πίεση της εξυπηρέτησης αγανακτισμένων πολιτών ή τον καθαρισμό χώρων χωρίς τα απαραίτητα ένσημα. Απέναντι στις άσχημες αυτές εργασιακές συνθήκες, οι εργαζόμενοι έχουν ως όπλα τις συλλογικές συμβάσεις, την συνδικαλιστική οργάνωση, τα ρεπό, τις άδεις και τα επιδόματα που χρειάζονται για να ανταπεξέλθουνε στον φόρτο εργασίας. Όλα αυτά που αφαιρούνται από τις συνθήκες εργασίας των «ωφελούμενων» ανέργων μαζί με τη σταθερή καταβολή μισθού. Συνεπώς, έχουμε χιλιάδες κενές θέσεις εργασίας στο δημόσιο λόγω των πολιτικών των απολύσεων και της διαθεσiμότητας, τις οποίες καλούνται από τον ΟΑΕΔ να καλύψουν με βάρβαρους όρους οι «τυχεροί» άνεργοι, υπό την απειλή της τιμωρίας.
 Αυτή την εβδομάδα ο παραπάνω στόχος έγινε ακόμα πιο ξεκάθαρος. Ο ΟΑΣΑ ανακοίνωσε ότι 200 επιτυχόντες άνεργοι που είχαν κάνει αιτήσεις για διοικητικό προσωπικό στον ΟΑΣΑ, στα πλαίσια της «κοινωφελούς» εργασίας, θα πρέπει να καταθέσουν άμεσα τα χαρτιά τους για να ξεκινήσουν να εργάζονται ως ελεγκτές κομίστρου! Δηλαδή καλούνε ανέργους να ξυπνάνε κάθε μέρα απλήρωτοι, μετά από 1,2 και 3 χρόνια ανεργίας και για ένα 5μηνο να κυνηγάνε και να κόβουνε πρόστιμα σε άλλους ομοιοπαθείς τους, που δεν έχουν να


text:
πληρώσουν το 1,40 που κοστολογείται η κάθε μετακίνηση! Οι άνεργοι που καλούνται να γίνουν κανίβαλοι και κεφαλοκυνηγοί δεν γνώριζαν την ακριβή θέση εργασίας στον ΟΑΣΑ και τους γνωστοποιείται τώρα, μαζί με τον εκβιασμό ότι αν αρνηθούν να στραφούν εναντίον της τάξης τους θα χάσουν επιδόματα και το δικαίωμα να ξανακάνουν αιτήσεις για τέτοια προγράμματα.
 Τα προγράμματα «κοινωφελούς» εργασίας δεν μας προσφέρουν κανένα «όφελος», αντίθετα αποτελούν μια επιταχυνόμενη εργασιακή βαρβαρότητα που απειλεί τις ζωές μας ως ανέργους. Επιπλέον, μέσω αυτών το κράτος και τα αφεντικά έχουν βαλθεί να προωθήσουν και τις πιο νοσηρές σκέψεις τους ενάντια στην συλλογική μας αξιοπρέπεια ως εργατική τάξη. Καλούμε τους άνεργους/ες να αντιδράσουμε μαζικά στη διάταξη περί διαγραφής των ανέργων, με στόχο να αποσυρθεί. Καλούμε τους «ωφελούμενους» του ΟΑΣΑ που προορίζονται για ελεγκτές να αρνηθούν τη συγκεκριμένη θέση εργασίας και να ζητήσουν συλλογικά να εργαστούν ως διοικητικό προσωπικό, απομονώνοντας όσους συναδέλφους τους επιλέξουν «με χαρά» να γίνουν ρουφιάνοι, κεφαλοκυνηγοί των αφεντικών και κανίβαλοι άλλων ανέργων. Καλούμε κάθε εργαζόμενο/η, κάθε αγωνιζόμενο/η να αγωνιστεί τώρα ενάντια στη σύγχρονη δουλεία των προγραμμάτων «κοινωφελούς» εργασίας.
 Κάποιοι/ες «ωφελούμενοι/ες»
 vasgar · Δεκέμβριος 24, 2013 at 03:05:49 · →
 να κανουν τα στραβα ματια οι ωφελουμενοι στον ΟΑΣΑ και να μην κοψουν κανενα προστιμο απο ανεργο επιβατη. ειτε το σαν μια ευκαιρια να »σαμποταριστει ́ ́ η εισροη εσοδων στα κρατικα ταμεια.αλλιως θα θεωρηθουν συνενοχοι και προδοτες της ταξης τους και θα υποστουν τις συνεπεις της επιλογης τους.
 vasgar · Δεκέμβριος 24, 2013 at 03:12:49 · →
 θα ηθελα να κανω και μια ερωτηση...αν αρχισει να δουλευει καποιος στο προγραμμα και μετα τον πρωτο μηνα δεν πληρωθει μπορει να καταγγειλει την εργασιακη συμβαση;;;αναφερεται ρητα στη συνβαση οτι θα πληρωνεται ο ωφελουμενος καθε τοσο του μηνα η ειναι φλου...αν καταγγειλω τη συμβση για μη εγκαιρη πληρωμη θα μπορουσα να αποχωρησω,χωρις να χασω την καρτα ανεργιας,αφου δεν ειναι ευθυνη δικη μου,αλλα του εργοδοτη-φορεα;;;ξερετε κατι γι’αυτο;;;σας ευχαριστω και αναμενω απαντηση...
 απλήρωτος «ωφελούμενος» · Δεκέμβριος 24, 2013 at 13:11:02 · →
 Η φουρνιά του 2012-13 είχαμε σύμβαση με ΜΚΟ που δεν ανέφερε ρητά οτιδήποτε περί σταθερής μηνιαιάς πληρωμής. Αντίθετα υπήρξαν συμβάσεις που ανέφεραν ρητά ότι η πληρωμή γίνεται σε 3 δόσεις κι όχι με μηνιαίο μισθό κι ότι όσο δεν έχει έρθει το ευρωπαϊκό κονδύλι στα χέρια τους εργοδότη δεν δικαιούσαι πληρωμή. Ουσιαστικά η ταχυτητα που θα πληρωθείς μετά από ένα μήνα εργασίας επαφίεται στην καλή διάθεση να διεκπεραιώσει γραφειοκρατικές δουλειές ο εργοδότης (πλέον ΟΑΕΔ).
 Σύμφωνα με κάποιες πρώτες πληροφορίες φέτος οι» ωφελούμενοι» δεν θα υπογράφουν καν σύμβαση, μόνο θα αποδέχονται την θέση και θα αναγγέλεται η πρόσληψη τους στον ΟΑΕΔ. Οπότε μάλλον δεν θα έχεις κάτι να καταγγείλεις. Από τη στιγμή που αποδεχτείς την θέση και αναγγελθεί η πρόσληψη σου, σταματάς να είσαι άνεργος και χάνεις την κάρτα ανεργίας σου. Το κόλπο είναι στημένο και στα μέτρα τους, μη ψάχνεις οτιδήποτε που παραπέμπει σε ρυθμισμένη εργασιακή σχέση, είναι χαμένος κόπος.
 vasgar · Δεκέμβριος 25, 2013 at 14:06:36 · →
 αν τα ηξερα ολα αυτα δε θα εκανα καν αιτηση.ελπιζω η πληρωμη να μην ειναι μεσω ΜΚΟ.προσληφθηκα


text:
(τρομαρα μου) σε ενα δημο και μου ειπαν να παω (κρατηθειτε) στις 31/12 μεσημερι (ναι,ναι ) να βρω τον υπευθυνο.αν δε δε δω συμβαση κανω μεταβολη και φευγω.υπαρχει μια διευκρινιση που λεει οτι αν η ευθυνη ειναι στον εργοδοτη η καρτα ανεργιας δε διαγραφεται.θα τους πιεσω με καθε μεσο και τροπο να επικοινωνησουν με τον οαεδ και να πουν οτι ειναι δικια τους ευθυνη για την αποχωρηση μου.αν υπογραψω συμβαση και δε πληρωθω στο τελος του 1ου μηνα,θα ξαναεμφανιστω για δουλεια οταν και εαν μπουν τα λεφτα.και ας κανουν οτι θελουν...επιδομα ανεργιας δεν μου εδιναν...και το οικιακο τιμολογιο της ΔΕΗ σταματα στα 1700 κιλοβατ,που ειναι ελαχιστη καταναλωση...το καλο με την απελπισια φιλοι μου,ειναι οτι ειναι προαγγελος της πραγματικηςελευθερια...και εδω ποτ φτασαμε η απελπισια ισως για πολλους ειναι ο μονος δρομος προς την ελευθερια,γιατι διαλυει τον τυραννο που λεγεται ελπιδα...
 synekox · Δεκέμβριος 25, 2013 at 14:29:43 · →
 Οχι δεν γινεται μέσω ΜΚΟ αυτή τη φορά. Την αίτηση την εκανες κατευθείαν στον ΟΑΕΔ. Δεν υπάρχει τρίτος δηλαδή σε όλη τη διαδικασία. Η σύμβαση που θα δείς θα είναι διαμορφωμένη σύμφωνα με το ΦΕΚ για τα κοινωφελή και το ισχύον θεμσικό πλαίσο. Διαβασε το συγκεκριμενα. Αν υπογράψεις σύμβαση και υπάρχουν καθυστερησεις στην καταβολή των δεδουλευμένων και δεν εμφανιστείς παρά μόνο όταν και εάν μπουν τα χρήματα παίζεται να σε διαγραψουν από τα μητρώα γιατι και αυτοί μπορει να ισχυριστούν ότι ειναι δικιά σου ευθύνη. Θα είναι ο δικός σου λόγος απέναντι στον ΟΑΕΔ και τον φορέα που θα εργαστείς. Λογικό είναι αυτό που λες, αλλα εκει που αρχίζει ο ΟΑΕΔ τελειώνει η λογική. Οι καθυστερήσεις το προηγούμενο χρονικό διάστημα ωφείλονταν και στις ΜΚΟ. Τώρα δεν υπάρχουν και δεν γνωρίζουμε αν θα υπάρχουν καθυστερήσεις και πόσο αυτες θα κρατήσουν. Θα το δούμε στηνπράξη το επόμενο χρονικό διάστημα.
 Αν ο υπάλληλος που θα δεις ειναι συννενοήσιμος μπορείς να του το ζητησεις. (Κατι που μπορει πιθανον να σε βοηθήσει στους χειρισμούς που θα κάνεις). Η διαγραφή από τα μητρώα γίνεται αν αρνηθείς να πας στη δουλεια και εχει γινει η προσληψη. Στην διαδικασία των καινουργιων κοινωφελών ισχύει οτι αφου βγουν τα αποτελέσματα πας στον οαεδ και παιρνεις ένα παραπεμπτικό.Αυτό το παραπεμπτικό μαζι με τα απαραιτητα δικαιολογητικά τα παραδίδεις στον φορέα πρόσληψης.Ο φορέας αυτός αξιολογεί την πρόταση του οαεδ* και εχει 15 μέρες περιθώριο να σε προσλάβει ή οχι.Μέχρι να γίνει η αναγγελία πρόσληψης στο σύστημα εργανη είσαι ακόμα άνεργος.Αυτό ισχύει γιατί ο φορέας έχει τη δυνατότητα και να μην σε προσλάβει.
 *ο οαεδ σε προτείνει για εργασία μέσω του παραπεμπτικού(διαχείριση ανέργων).
 όπως εγραψε και ο προηγούμενος συνάδελφος οτιδήποτε που παραπέμπει σε ρυθμισμένη εργασιακή σχέση δεν υπάρχει. Συνεπώς μην σκέφτεσαι και μην καθοριζεις τις κινησεις σου σαν να ισχύουν οι όροι του εργατικού δικαίου
 vasgar · Δεκέμβριος 28, 2013 at 13:27:29 · →
 ευχαριστω γιατην απαντηση! για να γινω πολυ συγκεκριμενος: εγω ειμαι »επιτυχων».κατεθεσα χαρτια μονο και μονο γιανα μη διαγραφω αμεσα απο τα μητρωα και παραλληλα να κερδισω χρονο μπας και αποσυρθει η αποφαση περι διαγραφης απο τα μητρωα μετα το σαλο που εγινε.μεχρι


text:
τωρα τιποτα.βεβαια αν ηξερα τα περι διαγραφης απο τα μητρωα και το τι εστι »κοινωφελης εργασια» δεν θα εκανα καν την αιτηση.το θεμα ειναι οτι βγηκε η εγκυκλιος την ιδια μερα με την ανακοινωση των οριστικων αποτελεσματων.αρα δεν ξεραμε τιποτα απο ολα αυτα.προκειται για ξεκαθαρη απατη.πολλοι εχουν προσφυγει στο συνηγορο του πολιτη ,μεταξυ αυτων και εγω,αν και δεν τον πολυπιστευω.31/12 μεσημερι (αν ειναι δυνατον) μας εχουν καλεσει στον φορεα.μαλλον για να υπογραψουμε(;;;)
 1) αν δεν υπογραψω τη συμβαση,διαγραφομαι
 2) αν υπογραψω και δεν εμφανιστω,διαγραφομαι
 3) αν υπογραψω,εμφανιστω καποιο καιρο και μετα φυγω,διαγραφομαι...
 4) αν »σαμποταρω» την εργασια (πχ πηγαινω ο,τι ωρα θελω.δεν ειμαι αποδοτικος,δεν υπακουω σαν καλο παιδι τις εντολες και δεν συμμορφωνομαι προς τας υποδειξεις,διαγραφομαι...
 5) να τους πω να μου δωσουν χαρτι οτι αυτοι δεν με δεχονται για να μην διαγραφει η καρτα,απιθανο,οποτε διαγραφομαι...αν και αν δεν υπογραψω η η συμβαση εχει αθλιους ορους,θα του ςπιεσω οσο δεν απιρνει να πουν στον Οαεδ οτι δεν με δεχονται αυτοι...επιλαχοντες αλλωστε υπαρχουν...
 6) αν εγω δω στη συμβαση οτι θα πληρωνομαι πχ σε 3 δοσεις οποτε δουν αυτοι τα λεφτα του ΕΣΠΑ δεν μπορω να ισχυριστω οτι ειναι δικη τους ευθυνη για το οτι δε δεχομαι τη θεση;;;;;προφανως εχω υποχρεωσεις...δεν μπορω να ζω με δανεικα ουτε να δουλευω απληρωτος γιατι δε δουλευω για χομπι...θα μου πουν παλι οτι διαγραφομαι;;;
 αν πχ η συμβαση δεν λεει πουθενα σαφως για πληρωμη πχ ημερομηνια καταθεσης στον λογαριασμο του μισθου,αυτη η συμβαση θεωρειται εγκυρη;;;ειναι θεμα λογου μου η λογου του ΟΑΕΔ;;Δεν πρεπει να λεει καπου: »ο μισθος θα καταβαλλεται πχ τις πρωτες ταδε ημερες καθε μηνα;; ;;;αν δεν καταβληθει δε θα φανει στο βιβλιαριο μου;;
 αρα τελικα τι προτεινετε να κανω ;;;η μονη λυση οπως το βλεπω εγω (συγγνωμη για το εγω) ειναι να περιμενω μπας και ο διοικητης καποια στιγμη αποσυρει τα περι διαγραφης η να προσφυγουμε μαζικα στα διοικητικα δικαστηρια.θα ηθελα τη γνωμη σας για το τι θα κανατε στη θεση μου...
 synekox · Δεκέμβριος 30, 2013 at 16:04:45 · →
 Προς το παρόν δεν έχουμε συζητησει κάποια προσφυγή στα δικαστηρια. Μας έχει απασχολήσει όμως η προσφυγή σε επίπεδο παρεμβασεων και πιέσεων και αυτό δουλεύουμε αυτές τις μέρες. Σήμερα πραγματοποιήθηκε παρέμβαση στον ΟΑΕΔ σταδίου. Η κατάσταση ειναι οπως την περιγραφεις. Εκβιαστική και Αδιεξοδη. Αυτός ηταν και ο σκοπος. Να κάνουν την «κοινωφελή» εργασία καθεστώς. Η συμβαση εργασιας ειναι διαμορφωμενη ανάλογα με το τι ισχύει στο θεσμικο επίπεδο για τα κοινωφελή. Στο θεσμικό επίπεδο προβλεπεται οτι οι δοσεις θα ειναι 3. Η συμβαση που θα υπογράψεις πιθανόν μπορει να γραφει οτι θα πληρωνεσαι κάθε μήνα. ‘Ολες οι συμβάσεις που διαβάσαμε στην προηγουμενη φουρνιά των κοινωφελών προγραμμάτων ανέφεραν ότι αυτό το πραγμα. Ποτέ όμως δεν εφαρμόστηκε. Οτιδήποτε γραφεται σε μια σύμβαση πρέπει να είναι μέσα στα εκάστοτε θεσμικά πλαίσια. Οτιδήποτε άλλο ειναι ακυρο. Αυτο δεν σημαινει οτι σε ενα δικαστηριο αν γινει προσφυγή θα δικαιωθεί ο εργαζόμενος να πληρώνεται καθε μήνα. Ο δικαστής θα αποφασίσει με βάση το νόμο και οχι με βάση τη σύμβαση.Το «νόμιμο» είναι αυτο που γραφουν οι εφημερίδες της κυβέρνησης